text:
E aña aki ta cumpli 10 aña cu Carlos Bislip a cuminsa organisa y presenta e evento cu yama Jazz Appreciation Month ( JAM). E celebracion di International Jazz Day ta dia 30 di april na Renaissance Marketplace y ta cuminsa 6or cu un variedad di musico y cantante special.
Jazz Appreciation Month (JAM) ta un iniciativa cu a nace den e seno di “The Smithsonian Institute” den aña 2001 pa duna e reconicimiento y importancia na e Arte Musical cu jama JAZZ. UNESCO na november 2011 a declara e fecha 30 di april oficialmente como e International Jazz Day, pa asina enfatisa e papel importante cu jazz ta hunga den uni hende den tur skina na mundo.
Desde e principio di e esfuerso aki di organisa JAM e focus tabata pa encuresha hoben cu ta mustra interes den e genero di musica aki pa mehora nan mes pa asina yega na un nivel pa nan por toca den dicho celebracion. Atraves di e 10 aña cu Carlos Bislip ta organisa JAM varios hoben cu a participa den e celebracionan di JAM a bay studia musica como nan profesion y cu Jazz como concentracion demonstando un spin off effect hopi positivo.
Entre nan cu a gradua caba Jamaal Baptiste for di Jacob School of Music Indiana University (IU) cu awor ta hasiendo su Master Degree y ta un assistant instructor na (IU). David Bernabela y Jose Croeze a gradua for di Conservatorium van Amterdam y ta trahando como musico profesional na Hulanda. Michael Bremo a gradua for di Codarts na Rotterdam anto awor ta hasiendo un estudio graduado na University of Central Oklahoma. Serghio Jansen a gradua for di Berklee College of Music anto ta trahando como musico profesional entre Aruba y New York. Mester menciona tambe cu actualmente Kyle Winklaar ta studiando na Fontys Hogeschool voor de Kunsten anto lo ta presente den e celebracion di JAM e aña aki.
Actualmente tin varios alumno musico cu ta na e punto di bay studia musica den exterior entre nan ta Siegfried Hart, Jeanior Koolman, Pierre Koolman, Chris Kross y Chris Rodulfo.
Ademas cu e aña aki ta e segundo lustro cu ta celebra JAM aki na Aruba kico ta haci e biaha aki algo diferente ta cu sosten di Minister Otmar y Aruba Tourism Authority e aña aki JAM lo tin un Artista International como invitado.
Ta asinaki cu aña pasa na October Carlos Bislip a reconecta cu un ex-colega di dje di Berklee College of Music cu yama Lenora Helm. Lenora ta un educadora di Jazz Vocals na North Carolina Central University (NCCU) ademas di esaki e ta duna les di Jazz Vocals den formato di grupo online via Skype. Door cu e Celebracion di JAM aki na Aruba predominantemente sa focus riba instrumentalista, akinan Carlos a wak un oportunidad pa vocalistanan di Aruba cu ta interesa den Jazz pa haya instruction di un persona cualifica den dicho genero. Den luz di esaki Lenora y Carlos a cuminsa brainstorm riba kico lo por ta e diferente scenarionan pa cu e Celebracion di JAM y International Jazz Day pa e aña aki. A consecuencia di esaki a bin cu un plan pa forma un grupo di cantante anto desde February nan ta ricibiendo instruccion di profesora Helm un biaha pa siman via Skype.
E grupo di canto aki lo presenta tambe den e Celebracion di JAM y International Jazz Day dia 30 di april binidero bou di e nomber di “Aruba Vocal Jazz Ensemble”. Carlos a menciona tambe cu profesora Helm lo bin Aruba cu 3 studiante di canto di NCCU cu actualmante ta haciendo nan Masters Degree den Vocal Jazz.
E gastonan pa trece e 3 studiante graduado aki Aruba a wordo cubri door di NCCU demonstrando aki con serio dicho Universidad ta tuma e Celebracion di JAM y International Jazz Day door di sosten esaki. E Celebracion di JAM / International Jazz Day 2015 pa e aña aki lo conta cu e talento di entre otro.
“Student Caribbean Jazz Combo”
Xyqion Arends, Stephen Diaz, Jeremy Garcia,
Moises van de I'sle, Jean Claude Richardson, Lucio Rivadeneira.
“The Kross / Hart Project”
Siegfried Hart, Chris Kross, Franklin Granadillo, Daniel Werleman.
“The Lionel Scholten and Eduardo Maya Tropical Jazz”
Lo wordo acompaña pa Jeandre Hessen, Moises van de I'sle, Pierre Koolman, Kyle Winklaar.
“The Aruba Vocal Jazz Ensemble”
Solaica Clarinda, Susjaira Kerpens, Christal Ross,
Judith Werleman, Osdelly Wester, Alydia Wever
NCCU Jazz Studies Guest Students.
Maurice Myers, Marvin E. Thorne, Jr, Ti Harmon,
Otro Musiconan cu lo acompaña e Vocalistanan i Lenora Helm ta
Jamaal Baptiste, Ivan Quandus, Chris Rodulfo, Carlos Bislip.
Special Guest di Aruba
Placido Hazel


c: text/html

text:
Diadomingo awor, 12 di maart, Sv Britannia U-13 lo tin un compromiso serio ora cu nan topa e seleccion di Club Deportivo Union Bosa for di Bogota Colombia. E wega lo tuma lugar den Compleho Deportivo Franklin Bareño na Piedra Plat y lo cuminsa pa 4’or di atardi.
Semper ta un bon experencia pa clubnan di Aruba midi forsa cu paisnan grandi den futbol pa di e forma aki nos acumula mas experencia y conoce e futbol di exerior. E ekipo U-13 di Sv Britannia ta ocupa actualmente e number dos ariba tabla di posicion y sigur den e U-13 di Sv Britannia tin hungadornan prometedor.
Un cordial invitacion ta bay na e fanaticada di futbol di Aruba pa bin presencia e wega aki den C.D. Franklyn Bareño y entrada lo ta completamente gratis. Despues di e wega aki nos tur lo basha bay stadion Guillermo P. Trinidad pa presencia e wega di division Honor entre Sv Britannia contra di RCA.

robotstxt: allowed

filter: keep


text:
E hoben Jocelyn Martinez ta e ganadora di Copa Hubenil Gobernador Felipe B. Tromp pa aña 2016/2017. Jocelyn a nace dia 10 di september 2002 y na edad di cinco aña el a wordo diagnostica cu Autismo. E tabatin un pasion grandi pa pinta, lama, yoga y tennis.
E ta bishita Fundacion Centro di Educacion Special (CEDES) y hunto cu diferente otro amigo y amiga.
Den tur su acividadnan Josy ta ricibi apoyo grandi di su mayornan y henter famia.
Durante aña 2015, Josy cu apenas 13 aña di edad a atende varios curso na Atelier 89, bou guia di Elvis Lopez. Desde 2011, Josy ta atendiendo les di arte na Fundacion MIRA. El a gana e segundo lugar den e competencia di arte di e banco RBC na 2015.
Na 2016, Josy a tene su prome exposicion na BEAM y esaki tabata un exito completo.
Den cuadro di celebracion di Dia Nacional, 18 di maart 2017, Josy a gana e segundo premio den un competencia di pintamento pa scolnan patrocina pa SETAR. E premio cu el a gana tabata e suma di mil florin pa su scol Dun’un Man.
E mayornan di Josy ta inverti hopi tempo den e desaroyo di Josy ya cu nan ta kere cu tur mucha tin derecho pa desaroyo su mes apesar di su limitacionnan. E mayornan ta desea pa Josy ta manera un “rol model” pa otronan. Pero nan ta consciente cu tur esfuerso mester bin di tanto e mayornan y e mucha. Hunto lo logra hopi mas. Participacion na actividadnan di arte of deporte ta manera un terapia special pa tur hoben y ta algo cu mas y mas mester wordo stimula den nos comunidad.
Recientemente, Josy y otro amigitonan a tene un exposicion exitoso na La Cabana titula “Different Not Less”. Otro curso cu Josy ta atendiendo ta di manicure y pedicure y lo finalisa esaki durante luna di mei proximo.
Josy a wordo escogi pa ta portada di e calendar di New India pa luna di april 2017.


text:
Diabétis Mellitus
Referencia[editá | editá fuente]
Diabétis Mellitus (DM), mas miho konosi komo suku den boka di pueblo, ta forma parti di un grupo di malesa metabóliko den kual un nivel haltu di suku ta wòrdu midi den sanger pa un periodo largu.[1] Síntomanan di suku haltu den sanger ta urina frekuente i mas set i hamber ku normal. Sin tratamentu diabétis por kousa diferente komplikashon riba termino kortiku i largu. Komplikashonnan den termino kortiku ta inklui, koma i morto. Riba termino largu komplikashonnan manera atake selebral, bista ku ta bai atras, malesa di nir króniko i malesa di kurason.
Diabétis ta un konsekuensia di un pankreas ku no ta traha sufisiente insulina òf ora selnan den bo kurpa no réakshona bon riba insulina. Tin tres tipo prinsipal di diabétis mellitus:
- Diabétis tipo 1 (DM 1)ta un konsekuensia di un pankreas ku no ta traha sufisiente insulina. E motibo pa kual esaki ta sosode no ta konosí.
- Diabétis tipo 2 (DM 2)ta un konsekuansia di selnan den bo kurpa ku no ta reakshona bon riba insulina.
- E di tres forma di diabétis ta okurí den hende muhe embarasá, ku prome ku nan embaraso no ta tin diabétis, ku ta desaroya un nivel haltu di suku den sanger.
- [[File:Blue circle for diabetes.svg|Blue circle for diabetes]]
Prevenshon i tratamentu di diabétis ta konsistí di un dieta salú, ehersisio regularmente, un peso normal i stop di huma. DM tipo 1 ta wòrdu tratá dor di inyekshon di insulina. DM tipo 2 por wòrdu tratá ku inyekshon di insulina pa baha nivel di suku den sanger. Den algun hende ku DM tipo 2, baha di peso ta un manera efektivo pa manehá e malesa aki. Hende muhé embarasá ku ta desaroyá diabétis durante nan embaraso ta rekupera mesora despues di nasementu di e yu.
Síntomanan[editá | editá fuente]
Síntomanan di diabétis sin tratamentu ta, baha di peso, urina hopi (mas ku normal), hopi set i hamber. Den DM tipo 1 e síntomanan aki ta desaroya rapidamente (dentro di siman òf luna). Al kontrario, den DM tipo 2 nan ta desaroya poko poko i den sièrto kaso nan ta ousente.
- ↑ "About diabetes". World Health Organization. Archived from the original on 31 March 2014. https://web.archive.org/web/20140331094533/http://www.who.int:80/diabetes/action_online/basics/en/. Retrieved 4 April 2014.


text:
ORANJESTAD – For di e siman aki, The Mill Resort tin un gerente general nobo, den persona di Willie Chin. Chin no ta un desconoci den e mundo hotelero, y despues di mas di 20 aña a bolbe su isla natal den un funcion asina halto. “Mi ta hopi orguyoso di ta bek na mi isla natal atrobe” Chin a splica NoticiaCla.com den su prome entrevista den su funcion nobo. Ela cuminsa su carera hotelero na Aruba cu companianan manera Holiday Inn y Sonesta (actual Renaissance), y despues a muda pa lugarnan manera Puerto Rico y Miami unda cu ela traha cu companianan grandi manera Intercontinental y Starwood. Hunto cu Chin, tin tambe otro Arubiano Shirley Geerman cu tambe ta bolbe su isla natal den funcion di Sales & Marketing Director di The Mill.
ORANJESTAD – Directie Infrastructuur & Planning (DIP) a sigura cu actualmente ‘no tin tereno otorga den Saliña na Malmok’. Miembro di management team di DIP Isabel Dammers a sigura cu e 7 terenonan cu ta haci mencion den dje y cu a sali publica riba rednan social y den medionan di comunicacion ela informa esey.
ORANJESTAD - Trabounan recien completa riba e caretera na Isla di Oro na Pos Chikito combina control di Policial y diferente otro factor mas a yuda cu awor e fluho di trafico ta moviendo mas rapido cual ta haci cu chauffeurnan cu ta trafica tur dia riba e ruta aki ta un poco mas contento yegando trabou na ora. Asina DOW ta informa den un comunicado. Sinembargo mester bisa cu tin diferente areanan di trabao ainda cu ta activo y cu por influencia e trafico na cualkier momento, p'esey mes DOW ta pidi comprension pa e situacionnan aki cu por surgi. Na e momentonan aki por ehempel mitar di e rotonde di Pos Chikito ta cera y un ruta alternativa ta ser uza, otro siman e otro banda di e mesun rotonde aki lo ser cera pa asina por completa e trabounan di renobacion di e brug di peaton.
ORANJESTAD – Despues di un intento anterior fracasa, e grua di APA a wordo tumba abou exitosamente diadomingo atardi. Algo despues di 1or di atardi, expertonan a bolbe haci e intento pa benta e grua abou, y asina pone fin na un era di 35 aña despues cu e grua a haci su trabou pa 3 decada na waf di Aruba. Pa seguridad a cera henter e area na waf pa cualkier eventualidad, si algo a bay robes.
ORANJESTAD - Entrante dialuna 22 di mei 2017 te cu diasabra 27 di mei 2017, lo bay cera e caminda principal parcialmente na haltura di e rotonde di Pos Chikito. Motibo ta cu lo bay continua cu e trabou nan di e siguiente fase di renobacion y mantencion di e brug pa peaton situa na e rotonde.


text: ORANJESTAD (AAN): Diario Deportivo tabata presente na On The Rocks Café riba invitacion di organizador nan di AIF pa un Face Off entre algun bringadornan cu ta preparando pa topa otro 28 di April den Aruba Entertainment Center. Manera cu nos tur sa, cu e peleanan di MMA ta atrae varios amante cu ta gusta e deporte aki, specialmente si e fight card ta uno hopi heavy. Lo tin varios pelea, entre otro esun na unda cu Gregory Milliard lo subi ring pa asina conquista su faha bek, Pero un di e otro pelea cu tin varios wowo riba dje, ta esun entre Adrick Croes y Elton Ignacio. Ambos bringado ta loco pa topa otro den ring pa asina nan regla un asunto cu otro. Aruba ta keda cordialmente invita pa cumpra boso carchi pa asina ta presente pa apoya bo bringado preferi.


text:
May 25, 2017
Bon Dia a publica cu tabata planea pa otorga e terenonan anto Directie Infrastructuur en Planning (DIP) a conseha contra esaki. Awor pa medio di un relato di prensa, DIP ta confrima...
May 25, 2017
Pa por scapa di sanacionnan internacional riba Siria, a purba di maluza Aruba manera un “hub” pa asina logra di bende producto petrolero cu Merca. E plan tabata encera door di...
May 24, 2017
7 tereno den saliña cu ta area proteha (wetlands) y asina destina den ley LRO (plan ordenacion ROP), ta riba lista pa otorgamento. Hurista di DIP a conseha negativo riba esaki sinembargo el...
May 24, 2017
Dialuna anochi, Fundacion Lanta Papiamento (FLP) tabatin dobel celebracion na Biblioteca Nacional di Aruba su sede principal na Playa. Nan a celebra 14 aña di oficialisacion di Papiamento...


text:
Recientemente, a tuma luga e apertura oficial di Authentic Peruvian Food and More unda cu ademas di presenta nan platonan suculento na e publico di Aruba, e doñonan a haci un donacion na Koningin Wilhelmina Fonds Aruba.
Den combersacion cu e presidente di Koningin Wilhelmina Fonds Aruba sra. Lilly Prins, el a bisa di ta aprecia e gesto aki tremendamente.
Famia Van Nes a trece dilanti cu tur luna Authentic Peruvian Food & More lo haci un donacion na Koningin Wilhelmina Fonds p’asina nan tambe aporta den e lucha contra cancer y unda cu ta enfatisa e importancia di prevencion por medio di educacion y informacion di nos comunidad.
Lilly Prins a bisa cu actonan asina ta demostra cu Koningin Wilhelmina Fonds tin un puesto unda cu comunidad y comercio ta reconoce y aprecia e trabao cu nan ta bin ta desplegando den transcurso di añanan.
Sra. Prins di Koningin Wilhelmina Fonds ta haci un yamado na comunidad pa nan bin haci un bishita na e restaurant, unda cu comunidad por ta sigur, cu un parti di e benta di artesania Peruano lo bay den forma di donacion pa e fondo di KWF Aruba for di cual ta yuda pashentnan di cancer y nan famianan.


text:
A boga pa cuido y proteccion di patrimonio cultural bira un prioridad
Directora di Fondo di Monumento, Sra. Anne Witsenburg, Directora di Oficina di Monumento Sra. Yvonne Webb-Kock y Sra. Arminda Franken-Ruiz, encarga cu maneho di Museo Arqueologico Aruba a uni forsa pa trece na atencion di Formador di e Gabinete nobo e importancia pa cuida y proteha e herencia cultural di nos pais.
Como pais Aruba tin un historia rico di miles di aña y e maneho cu ta stipula kico ta proteha y warda pa futuro generacionnan mester ta un refleho di esaki. Oficina di Monumento ta e instancia encarga cu maneho riba e area aki y actualmente tin 33 monumento protehi na Aruba cual nan tur ta monumentonan arquitectonico. Tur 3 instancia a subraya e necesidad pa Oficina di Monumento haya e sosten necesario den forma di personal y medionan pa nan por logra proteha pa medio di e ley existente mas di e herencia cultural. A mustra tambe riba e necesidad pa moderniza e legislacion existente y pa Aruba bira partido den Tratadonan Internacional cu ta regarda cuido y proteccion di patrimonio cultural.
Fondo di Monumento a mustra e rol importante cu e por hunga den haya fondonan pafor di Gobierno pa restaura, cuida y protehe monumentonan. Un rekisito esencial pa haya fondonan internacional ta cu e monumentonan ta protehi segun e Ordenanza di Monumento vigente.
Museo Arqueologico a enfatisa cu e Gabinete nobo tin e oportunidad di bira e prome cu ta declara un sitio arqueologico como un monumento protehi. Mas di 60% di nos herencia mas bieu ta den y riba terenonan y tambe den awanan teritorial. Aruba ta un di e unico paisnan den region di Caribe caminda ainda por scapa e herencia aki. Museo Arqueologico tin un bon documentacion di e sitionan y mester di sosten di Gobierno pa declara esunnan cu mas balor historico como monumentonan protehi.
E instancianan menciona a subraya tambe e rol importante cu herencia cultural por hunga como atraccion turistico y catalisador di desaroyo economico y social.


text:
WILLEMSTAD.- Tremendo ambiente tabatin ayera fo’i mèrdia na Rust & Burgh kaminda Fundashon Kultural Seú Kòrsou a organisá e kompetensia di ‘Maramentu di Lensu’.
‘DEN E BEMBE’ a disfrutá dje atardi kaminda muzik i henter e ambiente kultural a sòru pa e públiko presente sinta relahá i gosa dje ambiente.
Pa loke ta trata e kompetensia di ‘Maramentu di Lensu’ 4 sekshon di partisipashon, ‘Lensu Kreativo’; ‘Lensu Amstel’; ‘Lensu Prensa’ i por último e kompetensia di ganadónan ku a yega di gana e kompetensia di maramentu di lensu den pasado i ayera a partisipá den ‘Ganadónan Lensu Kreativo’.
PREMIASHON
Premio Estímulo a bai pa Gigiola Leolina. E ganadó di nòmber skèrpi pa lensu a bai pa Mioselly Offerman ku e nòmber “Hiba trese, kuch’i dos banda bo ta”.
Lensu Kreativo: Segundo finalista, Rosemarie Cijntje ku e lensu ‘Bekita Dams’; Promé finalista, Maruta Arrindell ku e lensu ‘Ta nos ta Seú’ i ganadó lensu kreativo a resultá Terrence Selassa ku ‘Kashaka a bòltu’.
Lensu Amstel: Segundo finalista, Liliandra Monte ku ‘Purb’e pa bo sa’; Promé finalista Terrence Selassa ku ‘Daila di mi so’ i ganadó, Mioselly Offerman ku ‘Ta ken di mi por sin bo’.
Lensu Prensa: Segundo finalista, Terrence Selassa ku ‘Djaka Sambue, ku bamba’; Promé finalista, Rosemarie Cijntje ku ‘Sinta Mira’ i ganadó, Mioselly Offerman ku ‘Hiba trese, kuch’i dos banda bo ta’.
Ganadónan Lensu Kreativo: esaki tabata e sekshon pa partisipantenan ku den pasado a yega di gana e kompetensia di Lensu Kreativo i ku ayera a partisipá den un sekshon apart. E segundo finalista a resultá Lisandro Sofia ku e lensu ‘Homenahe na nos ansestronan ku a planta un bon siman aki riba nos Pais’; premio pa promé finalista a bai pa Admaida Sellasa ku su lensu ‘Sunu a bisti Rey’ i e ganadó apsoluto a resultá Ashley Statia ku e lensu ‘Hinka tur den koko, pa mi no bisa bo bai den ….’.
Fundashon Kultural Seú Kòrsou por mira atras riba un evento eksitoso. Pabien na e ganadónan.


text:
Riba diabierna dia 7 di april 2017, Inspeccion di Salud Aruba (IVA) hunto cu otro departamentonan di Gobierno a haci un bishita di control na un centro di estetica, a base di varios melding cu IVA a ricibi cu e luga aki lo ta haciendo tratamento estetico sin cu tin un dokter cu e competencia necesario pa haci e tratamentonan aki.
Manera ta conoci, desde 1 di januari 2017, Inspeccion di Salud Aruba a drenta na vigor, den cual e organo independiente aki tin e poder di ley pa actua contra dunadonan di servicio cu no por garantisa e nivel di calidad di cuido cu nos leynan ta prescribi.
Durante e control, a haya un persona cu ta bisa cu e ta dokter pero cu no ta registra na Departamento di Salud Publico (DVG). Pues, manera ley ta prescribi, e persona aki no lo por traha na Aruba como dokter.
Den e luga a topa cu un cantidad di remedi y productonan cu no ta permiti den un centro di estetica, manera, botox, hangua, diferente pilder, saco di plasma y un aparato pa centrifuga sanger cu ta separa e plasma for di sanger.
Ademas, e uzo di hangua ta permiti solamente dor di un dokter of un nurse diploma cu ta traha bou di control y vigilancia di dokter.
Den e caso aki no a mantene na e reglanan stipula den ley y a pasa e caso den man di Ministerio Publico y Polis cu a confisca e remedinan, productonan, un suma grandi di placa cu e persona tabatin den su poder y a duna e persona un multa.
Tambe mester menciona cu durante di e control a constata cu e dokter y un otro persona no tabata tin e documentonan necesario pa keda na Aruba legalmente. Pues a pasa e dos personanan aki pa Warda nos Costa.
Pa ley tur dunado di cuido tin e responsabilidad pa percura cu nan ta duna e pashent cuido cu ta riba un cierto nivel y cu ta sigur.
IVA ta informa comunidad cu tin risiconan grandi envolvi ora ricibi tratamento medico for di personanan cu no tin e competencia y educacion rekeri. Esaki ta e. o. pa motibo cu remedinan cu ta wordo uza dor di personanan cu no tin e competencia necesario, no ta pasa un control dor di e ‘afdeling geneesmiddelen’ di IVA pa verifica di unda nan ta bin, ki calidad nan tin y si nan ta sigur pa wordo uza.
IVA ta urgi tur hende pa informa bon prome cu dicidi di ricibi cualkier tratamento medico. Pa siguridad di tur pashent, ta sumamente importante pa e dunado di cuido tin e cualificacion rekeri y ta registra na Departamento di Salud Publico.
Si tin cualkier persona cu lo por ta na altura di tipo di casonan similar, por tuma contacto cu IVA na inspectievolksgz.gov@gmail.com.


text:
Riba bispu di Dia di Prensa a duna un presentashon di un raport preliminar di UNESCO (sin partisipashon of aprobashon di e konsumido: pueblo) tokante desaroyonan den media na Korsou na Biblioteka Nashonal Frank Martinus Arion. For di 2013 e investigadonan hulandes Renske Pin i Suzan van Velzen a haña e enkargo pa investiga kon prensa ta funkshona komo suministrado di informashon.
Amigoe ku tin e vershon preleminar den nan poder ta sita e UNESCO raport: “Media no ta den estado pa eherse nan rol komo vigilado di gobiernu i otro akshonista poderoso den sosiedat na drechi. Pa motibu di un serie di puntonan medionan di Korsou muchu tiki ta uza nan potensial demokratiko.”
“Tin un dependensia di media komersial, ku tin ku satisfase nesesidatnan di tur grupo di e isla.
Media komersial riba e isla mayoria bes ta keda motiva pa ganashi i ta mira kumplimentu ku nesesidatnan di un kandidat grandi di gruponan sosial inklusivo esnan menos pudiente den sosiedat, komo algu no lukrativo.”
E raport ta trese dilanti lokual pa años pueblo sa kaba ku prensa ta okupa su mes muchu ku notisianan di polis, korte i politika (politikeria partidista) ku ta bai a kosto di notisia ku ta eduka i eleva un pueblo manera: enseñansa, salubridat, ekonomia i asuntunan sosial.
‘Straño’ [no] ta ku CMO riba e dia di presentashon di e raport di UNESCO no tabata presente ni despues a laga tende su opinion riba e investigashon. Nan a firma un MOU (memorandum di komprenshon) komo meta pa alsa nivel di media ku UNESCO na 2011 kiermen nan silensio i absensia ta demostra un hipokresia grandi pa nan kompromiso i deber komo defensor di prensa pa mehora e kalidat di produkshon di notisia. Lokual CMO si a hasi 1 di september riba Dia di Prensa ta organisa un almuerso pa kolekta fondo ku diskurso planea ku e presidente Sociedat Interamericana de Prensa (SIP) Julio Muñoz pero di un of otro manera sin duna e motibu a remplase ku un hurista, miembro di Real Academia Hispanoamericana de Ciencias, Artes y Letras, eskritor venezolano Asdrúbal Aguiar un profesor anti-chavista di ku via Stanley Ignacio su konekshonnan ku Copei e partido ruman di su PNP aki na Korsou. [E teksto kompletu di su diskurso: runrun.es/inbox/151601/asdrubal-aguiar-la-prensa-libre-y-democratica-vive-una-hora-menguada-en-el-hemisferio-occidental.html ]
Un dia despues Vigilante (korant di tata spiritual di CMO sr Lilo Sulvaran) su relato tabata konsentra mas riba kon profesor Aguiar a kalifika gobiernunan den Latino Amerika (Venezuela, Uruguay, Argentina, Ecuador) komo populista diktorial menasando prensa via leinan pa strobando e kolumna vertebral di demokrasia. I kon gobiernunan i speshalmente ofisialismo na Venezuela ta sensura prensa segun su manera di mire. Loke sigur a keda nota ta ku konsul di Venezuela Sonia Alvarado no tabata tei mirando e orado konfliktivo anti-Chavismo-Madurismo, un movida di parti di CMO no muchu inteligente si Korsou ke keda e ‘Bon Biseña’ ku Venezuela manera nan mes ta promove i propaga.
Sobadje e presensia di eks prome minister Gerrit Schotte [komo pseudo fanatiko kumbiniente di Chavez-Maduro] ta ridikulisa henter e diskurso di Aguiar aun mas ya ku Schotte mes a haña su la di kritika riba sensura di prensa i opstakulisando libertat di ekspreshon durante su gabinete.
Vital atenshon mester keda duna na lokual no a keda menshona den relatonan di media riba lokual profesor Aguiar a bedei, esaki ku ta mas importante i pregnante awe: “E periodistanan tin ku eherse nan labor
obedesiendo na e prinsipionan di un
periodismo responsabel (algu ku Korsou no a defini i tene su mes na dje ainda), esei kiermen, aktuar ku
buenafe, brinda informashon presiso i konfiabel, refleha na un manera ophetivo e opinionnan di esnan
inbolbi den e debate publiko i abstene di kai den sensashonalismo”.”
E chek di NAF 3000,- ku ENNIA Banco di Caribe a duna CMO komo aporte pa estudio ta un finansa di outo-sensura pa no vigila, raporta, investiga institutonan finansiero. Algu ku pa dekadanan ta e regla di oro pa sobrebibi komo medio di komunikashon. Si un konstelashon di media no por organisa modelonan nobo pa finansia su kousa e ta predestina pa keda katibu di kapitalismo krioyo. Mal paga, tiki derechi laboral, edukashon inferior tur ta malchinan ku no ta yuda hisa e kalidat di periodismo, di ‘talk-shows’, di hende ku ta krea of modera produkshon di notisia.
Stanley Ignacio presidente di CMO a duna un primisia na Telecuracao ku e chens por ta grandi ku pasobra no tin muchu interes di miembresia pa re-eduka nan mes i pasobra tin hopi desunion i tiki miembro (50 for di 28 emisora, 8 korant, 3 televishon) den e organisashon ku nan ta haña nan mes forsa pa desolve si sigi asina.
Ku fayesementu di periodista Aileen Looman un bon representante i bon ehempel di periodismo i komunikashon sosial den media a keda atras. Durante su entiero varios kolega a testigua ku Sra. Looman por a keda karakterisa komo un dama na vanguardia di Papiamentu ku no sa hasi wega, ekspresa su opinion sin leng’i suku ku un solo kara tratando di keda mas ophetivo i imparsial posibel den henter e teatro di media. Su traspaso pa un otro dimensio di bida lo mester por inspira e mundu di media di freska nan mente i boltu e situashon kritiko ku Korsou ta pasando aden. Manera minister enkarga ku ensenansa, kultura i siensia sra. Irene Dick a deskribi prensa komo e entidat mas poderso di mundu ora ela habri e presentashon di UNESCO ku un sita di Malcom X ku ta vigente te dia di awe: “Nan tin e poder pa laga parse e inosentenan no-inosente i laga e no-inosente parse inosente, i esei ta poder. Pasobra nan ta kontrola e mente dje pueblo.”
– Dia di Prensa i di parti di Extra, Vigilante nan no a skibi un editorial.
– tv, radio no a organisa un debate pa kalibra unda e direkshon di prensa tin ku bai.
– pueblo konsientemente ta keda sensura pa Curacao Media Organization i sobra komunidat di prensa pa partisipa den formamentu di un vishon nobo pa prensa.
– Prensa a kibra su spiel pa wak su mes kara i ripara e sikatrisnan ku ta danino pa desaroyo di e sosiedat aki.
– Ki dia lo bin un akshon di Ministerio Publiko manera ‘Ta Basta Awo’ riba dononan di media ku ta hodiendo e pais aki ku nan periodismo putri?


text:
“Na Korsou no tin asuntu di pretu ku blanku.” – Angelo Virginie komunikado sosial na radio Hoyer reakshonando riba e protesta kontra Zwarte Piet
“No hinka Tula aden” – Orlando Cuales den Tertulia na Z86 reakshonando riba e protesta kontra Zwarte Piet
“Kwa medida ku bo mester a tuma bo ta mas orguyoso di dje?” – Anneke Polak periodista ulandes na Paradise FM den un entrevista ku minister di finansas Jose Jardim
Semper bai e speransa ta keda karga ku entidatnan i personalidatnan den media lo hiba e fishi di produsi notisia na un nivel haltu ku lo akompana un pueblo na kaminda ku inkonsientemente ta enbolbi den batayanan diario pa deshasi di e pispis di sklabitut i kolonisashon. E kouchi kolonial di awendia ta bin den diferente forma, un di nan ta e manera kon komunikadonan den media ta suministra notisia adapta na e realidatnan di e interesnan finansiero ku ta patronisa nan dunado di trabao. E Tambu ku keda toka pa tur hende skucha i baila riba dje ta esun ku kapital ta aproba su letranan i koro. Den un momentu eksepshonal por desvia i ekspresa sierto berdatnan ku lo spierta e publiko pero esei por keda kalifika komo aktonan suisidio laboral.
Ayera den e programa di notisia na Paradise FM e titular di finansas a keda entrevista. E periodista hoben feminino en kuestion ku a bin for di Ulanda establese su mes na Korsou opviamente no a lesa e raport di ECLAC un entidat di Nashonan Uni riba nivel di ekonomia-finansas ku a bedei ku e islanan den teritorio ulandes mester fleksibilisa e akseso na e merkado finansiero pa mehora e nivel di bida pa esnan ku entrada abou i e negoshinan chiki i mediano. Falta di e konesementu spesifiko aki ta lanta ora no tin sufisiente interes pa bringa pa balora bidanan pretu empobresa. Mester ta di naturalesa ku un periodista ta puntra un mininster di finansas ki dia ta bai implementa e hermentnan gobernamental pa adapta e manego bankario pa hende ku entrada abou? Medidanan ku a viktimisa gran parti di e populashon ta tin un impakto pero keda sin interoga e punto aki lo kai den e kategoria di komplase e manegonan neoliberal ku a mortifika bida sosial na Korsou. Ehempelnan di un muestra di empatia pa e klase trahado pretu lo tabata si a konfronta e minister ribaa e fabula ekonomiko-finansiero ku mester fleksibilisa leinan laboral pa klima di invershon drecha. I kon por hinka hopi mas plaka den ensenansa pa garantisa un futuro fortifika pa alumno nan ku awoki ta kai den e abismo di drop out, krimen of e bida di salario minimo paso nan no tin sufisiente pampel eskolar pa subi den sosiedat. E pashon pa informa solamente e interesnan di e komunidat ulandes i YDK klase medio ta opreshon mediatiko, e ta un kouchi kolonial ku ta mantene e strukturanan di poder den mes un posishon dominante i ta laga esnan desempodera pa nan kuenta. E alternativa ta pa demokratisa notisia, tumando responsbilidat rasial, rekonosiendo privilegio blanku periodistiko i kria un kultura di un konsenshi pa protega e klase trahado ku ta kargando e sosiedat ku nan sodo i sanidat.
Periodismo emansipatorio ta nifika ku un komunikado sosial mester ta na altura di e historia di sklabitut, kolonialismo i kapitalismo karibense i e maneranan ku esei ta manifesta na Korsou. Ta un imposibilidat ignorante ku na un emisora di mas ku tei mas ku un mitar siglo den kasnan di hende ta sali un ekspreshon falsu ku na Korsou e problematika di rasismo no ta eksisti. E mesun mentira mediatiko ta keda ripiti na un otro frekuensia radial ku ta manipula mente di e skuchado ku Tula nunka tin un konekshon ku un protesta kontra e figura rasista Zwarte Piet.
Periodistanan no tin e komprenshon, ni ke buska konesementu kon rasa, klase, genero i kapital a krusa den otro i laga e sosiedat aki drai. Disendente nan no ke ta paso esei lo trosa nan zona di komfort den kapitalismo krioyo. UNESCO ku mester tabata instrumental den honra e dekada pa hendenan afrodesendiente ku ta kana di 2015-2024 no ta sinti e nesesidat pa asuma su responsabilidat pa eleva e kalidat di periodismo pa lokual e ta risibi fondo di Nashonnan Uni.
Zonidonan ku na 2016 un otro koro lo kanta no ta na horizonte ainda. Podernan den prensa lo no stop laba man tanten pueblo no sali pa salba su mes.


text:
Scirbi pa Robert Coffie, motivational trainer na Corsow. Mi a conoce Robert den tempo di Air Aruba, como station manager di Air Aruba na Corsow. Tur hende cu conoce Robert lo ta di acuerdo cu e ta un persona cu ta inspira y toca hende su curason pa su personalidad y sinceridad. Un gran hende! Danki, Robert pa bo contribucion balioso!
Si, Bo Por!!! Yes, You Can!!!
Ta tuma tempu pa edifiká i/òf logra kosnan bon.
Pero mantené bo fe i bo vishon enfoká i keda konsistente. Si bo tin e kosnan ei, mesora e proseso di kreashon ta kuminsa.
Ku kada pensamentu, kreensia, palabra i akshon bo ta moviendo den e direkshon ku bo ke bai.
Sinti kon lo bo lo sinti . Antisipá i mira kon e situashon ku bo ke krea lo ta. Uza bo imaginashon i hinka bo mes totalmente den e eksperiensia ei.
Ku fe,i bo vishon i ta konsistente, tur kos ta posibel, hasta den situashonnan i tempu ekonómiko difísil tin oportunidatnan.
Sea ku bo ke mehorá bo salú. Kibra ku un adikshon, òf kibra ku un patronchi negativo di bo komportashon, of krea mihó relashon, BO POR HASI’E’. YES YOU CAN!!
Keda positivo i asosiá bo mes ku hendenan ku ta apoyábo inkondishonalmente. Uza bo energia bon i no kompartí bo soñonan òf bo deseonan mas íntimo ku hendenan negativo ku no ta apoyá bo bèrdat.
Sa ku tin un siklo i fluho natural pa tur kos den bida i den universo.
E flor lo sali bunita ora e ta kla pa sali.
Un yu lo kana na e momento korekto.
Amor lo yega na e momento perfekto.
I Dios lo yega i yuda na e momentu ku mas bo mester di dje.
Sa tambe, ku igualmente ku e bon ku abo ta buska, e bon ei tambe ta buskando abo.
Mantené bo mes habrí pa risibí e loke bo ke, keda positivo i e milager lo yega.
Si, Bo Por!!! Yes, You Can!!!


text:
Cuanto ladronicia den dia cla corupcion organiza y structura tin den e proyectonan di Green/ Black corridor y Avenida Watty Vos.?????Awe mi a reuni cu ir. pensionado cu a studia den Weg en Waterbouw cu a traha hopi anja na Hulanda y varios di e islanan den Caribe. E conoce nos situacion local hopi bon. E twee baansweg di dilanti aeropuerto pa Pos Chiquito por ta 7 km di caretera. Ban bisa cu cada km lo a costa 10 miyon florin cu tur gasto nan envolvi. Lo ta bon gobierno splica pueblo con por ta posibel cu e proyecto aki lo costa nos 370 miyon florin.!!!Publica e bestek y e henter e beschrijving cu a ser traha pa e proyecto aki y un specificacion di tur e trabounan cu hamas e gastonan total por a pasa 70 miyon florin. Ban bisa cu e brug ” lomba di Mike Eman” lo a costa total 30 miyon florin. Total 100 miyon florin. Ken ta keda cu e diferencia di 270 miyon florin.??????Mescos e Avenida Watty Vos cu ta un par di km di asfalt cu un par di cos mas.Segun e experto cu hopi experiencia hamas e proyecto aki por costa mas cu 50 miyon florin.Si aki calcula 600.000 florin pa km mes, hamas e por costa 270
miyon florin. Green/black corridor y Avenida Watty Vos por costa total 120 miyon florin, pero hamas casi 700 miyon florin.Sea gobierno ta estafando nos pueblo of gobierno cu e contratista a dicidi asina aki nos tur ta keda bon para. By the way pone e bestek y e ” beschrijving” di e proyecto aki tambe pa nos propio expertonan calcula kiko mester a costa nos e dos proyectonan pa yena saco di e gobernantenan y esnan envolvi.Asina sa horta pueblo na un forma organiza y structura.Tin gremionan ainda den pais aki.????? Sigui laga e silencio ta keda boso unico opcion, pasobra ta 30 anja abo, ami , e y nos tur lo keda paga durante 7.5 gabinete cu ainda mester bin cu ta un acto inmoral y espantoso.!!!!Perde berguenza kiermen perde gevoel tambe.!!
Corupcion organiza y structura den e proyectonan di Green Corridor y Avenida Watty Vos
Cuanto ladronicia den dia cla corupcion organiza y structura tin den e proyectonan di Green/ Black corridor y Avenida Watty Vos.?????Awe mi a reuni cu ir. pensionado cu a studia den Weg en Waterbouw cu a traha hopi anja na Hulanda y varios di e islanan den Caribe. E conoce nos situacion local hopi bon. E twee baansweg di dilanti aeropuerto pa Pos Chiquito por ta 7 km di caretera. Ban bisa cu cada km lo a costa 10 miyon florin cu tur gasto nan envolvi. Lo ta bon gobierno splica pueblo con por ta posibel cu e proyecto aki lo costa nos 370 miyon florin.!!!Publica e bestek y e henter e beschrijving cu a ser traha pa e proyecto aki y un specificacion di tur e trabounan cu hamas e gastonan total por a pasa 70 miyon florin. Ban bisa cu e brug ” lomba di Mike Eman” lo a costa total 30 miyon florin. Total 100 miyon florin. Ken ta keda cu e diferencia di 270 miyon florin.??????Mescos e Avenida Watty Vos cu ta un par di km di asfalt cu un par di cos mas.Segun e experto cu hopi experiencia hamas e proyecto aki por costa mas cu 50 miyon florin.Si aki calcula 600.000 florin pa km mes, hamas e por costa 270


text:
ORANJESTAD- Diasabra ultimo, Kiwanis Club of Aruba a finalisa su proyecto anual “Bon Bista” cu a tuma lugar riba cada diasabra den luna di mei. E proyecto aki su enfoke ta pa yuda muchanan di menos recurso tin bon cuido di bista, y asina por tambe ta exitoso na scol. Hopi mucha ta wordo perhudica den nan enseñansa pa falta di bon bista. Kiwanis Club of Aruba hunto cu Aruba Vision Center ta percura pa e muchanan aki haya chekeo di bista y bril si ta necesario.
ORANJESTAD – E acto di ‘rebranding’ di e compania WTS den BDO-WTS a keda celebra awe tardi manera anuncia anteriormente. E celebracion a sosode conhunto cu coleganan, clientela y otro invitadonan. Su Excelencia Gobernador di Aruba Sr. Alfonso Boekhoudt a honra BDO-WTS cu su presencia y alaves a inaugura oficialmente e edificio nobo situa na L.G Smith Boulevard #26. Un edificio iconico, historico den Oranjestad modernisa y renova di un forma “Eco friendly”, unda su interior ta decora cu “artwork” di Aruba su fauna, flora y edificio nan monumental y historico.
ORANJESTAD – Un di e artistanan grandi pa e proximo edicion di Caribbean Jazz Festival na Aruba ta Ruben Blades. E dianan pa e festival e aña aki ta 15 y 16 di september proximo. Fuera di Ruben Blades, tin N6 la Banda, Maceo Parker, Shirma Rousse, y Jesse van Ruller Trio. E siman aki lo tin un conferencia di prensa unda cu lo amplia mas riba e festival aki.
PALM BEACH - E siguiente parada cultural nacional lo ser teni riba diadomingo 28 di mei saliendo pa 4’or di atardi for di la Cabana Hotel y lo termina na Paseo Herencia mall. E parada lo mustra nos trahenan folklorico y di cunukero , Centro di bario Brazil ya pa varios aña a organisa e parada cultural na Brazil y e parade di lampi. E aña aki a uni forsa cu ‘Pure Aruba Foundation’ tambe conoci pa a organisa eventonan manera ‘Aruba Art Fair’ cu a pone mas di 10.000 persona na San Nicolas pa cu e feria di Arte.
ORANJESTAD – Riba e dak di e hotel, den un ambiente ‘secreto’, Renaissance Aruba e fin di siman aki a introduci nan cocktail menu nobo. Pa esaki nan a haya asistencia di e compania hulands Cocktail Professor, cu 4 luna pasa a bin Aruba y cuminsa riba e proyecto. Basa riba inspiracion local y tradicion local, nan a crea como 5 cocktail nobo, valido pa BLUE Bar, L.G. Smith Steak & Chop House, Sole and Papagayo restaurant.
ORANJESTAD - “Ta e prome biaha cu Riu Palace Aruba ta anfitrion di un evento di CATA y nos a haci’e cu hopi placer y orguyo”, asina Juan Blanco, gerente general di Riu Palace Antillas a bisa na final di e evento teni diaranson ultimo na inicio di e di 28 Conferencia Anual di Turismo di Aruba (CATA). Casi 120 participante a yega Aruba for di tur parti di Latino America, pa por haya tur informacion actualisa nan riba loke nos isla tin pa ofrece como destino, ademas di genera contacto entre e diferente entidadnan turistico y di negoshi riba nos isla.


text:
Opinion di esun cu kier sa mas: Gerencia di 297 ta...
“No ta tur cos ta di papia y no ta loke ser papia mester kere” ta mihor dicho cu nos por conclui pa e...
Sospechoso caso asesinato Jaburibari busca pa husticia Canades
E caso di e asesinato di e Chines Canades na Jaburibari, tin un rabo hopi largo su tras cu ta end up te den...
Victima ta denuncia cu polis di alto rango a bofte den...
Giovanni Helder ta un tata hoben cu a haya su mes envolvi den un problema cu en realidad e no tabata tin nada di...
SKOA kier pa school sigui te atardi pa muchanan no subi...
Directora di SKOA, Sra. Jossette Daal a splica cu SKOA lo kier pa scolnan sigui te atardi, pa asina e muchanan no ta subi...
Dama cu cabey a wordo ranca na 2015 ainda ta wardando...
E incidente aki a tuma luga na 2015, caminda cu un dama a sufri un accidente basta serio, na momento cu e tabata controlando motor...
Ocho hoben deteni ta gradua exitosamente den curso di instalateur na...
Coriente no ta cos pa hunga cune. Un fout por causa un desaster, un candela, of hasta costa bida di hende. Esaki ta puntonan...
Fraude den examen di Aardrijkskunde
Inspector di Enseñansa a manda un carta na e diferente directivanan di MAVO Scholen, SKOA, SPCOA y tambe DPS, caminda cu a pone nan...
Imagennan di porno a bay den aire riba un canal di...
Diahuebs merdia pa un rato basta largo na un canal di television riba Cable un incidente a sucede unda tur hende por a wak...
Jairo Maduro ta pidi pa saca Doedel Sophia for di evento...
Jairo Maduro, ta un tata cu sigur ta luchando pa e derechonan di su yiu, kende tabata victima di abuso di menor y ta...
Mama ta denuncia difamacion di su yiu riba Facebook
Hopi hende ta specula hopi cos, vooral ora cu noticianan eroneo ta core rond. Esey a pasa cu un hoben, kende di un manera...
For di tribuna persona a coba mama y invita Parlamentario pa...
Diamars mainta den Parlamento di Aruba a tuma luga e reunion publico pa loke ta e investigacion cu tin rond di Minister Paul Croes...
Hoben di 12 aña ta perdi
Di parti di Cuerpo Policial, a emiti un aviso cu tin un hoben di 12 aña perdi. Su nomber ta Laura Sanchez. E mucha...
Abogado y locutor na radio ta haya droga den su cas...
Diadomingo merdia a spacha un patruya di Polis di Noord pa efectua detencion di tres sospechoso. A bay hunto cu nan Wachtcommandant, pero ora...
R. De Palm ta e persona cu a keda likida pafo...
E homber Ralf de Palm di 26 aña naci na Haiti 1990 ta e persona cu a keda likida cu varios tiro na curpa...
Hibbert: Polisnan a actua cu forsa bruto sin cu tabata necesario
Sr. Fritz Hibbert ta testigo den e caso di maltrato despues di parada grandi di Oranjestad. Den e caso aki e e tabata trahando...
Genaro Helder: Polis no por drenta riba propiedad di hende y...
Genaro Helder ta ruman di Giovanni Helder. E ta conta cu nan tabata biniendo cas y a mira dos persona ta bati boca, personanan...
Trahadornan di FMA no kier sigi traha na e luga
Tin un disgusto grandi den trahadonan di FMA mirando cu e fundacion aki no a funciona manera mester ta. Secretaria general di SEPPA Sra....
Tussenpersoon deteni den investigacion penal di Minister Croes
Awe a detene e tussenpersoon J.F. riba sospecho di actieve ambtelijke omkoping den e investigacion penal “Ibis”, den cual entre otro, minister Paul Croes...
A detene sospechoso cu ta falsifica documentonan oficial pa logra permiso...
Siman pasa dia 28 di November, recherchenan di Cuerpo Policial Aruba a bay over na detencion di un ex Polis, e homber R.E.B. Gibbs,...
Den proximo dianan lo cuminsa duna tereno aunke tin un limitacion...
Te cu awor aki gobierno ta buscando casnan y tereno cu no a ser uza o tabata cay den e ley di ROP (Ruimtelijk...
Entrada hudicialnan ta cla den investigacion penal di Minister di Labor
E entrada hudicialnan awe den e diferente localidadnan (casnan, empresanan y un fundacion) den e investigacion penal contra Minister di Asuntonan Social, Hubentud y...
Minister Paul Croes: Un situacion dificil pami y famia, mi tin...
“Un situacion hopi dificil pa mi famia y mi persona. Mi tin confiansa den nos sistema hudicial y cu un trabou objectivo ta wordo...
Tanto na Aruba y Curacao a sinti e temblor
Diahuebs den careda di 9:29 mainta varios persona tanto na Aruba y Curacao a sinti un temblor. Di biaha e pagina web internacional ta...
Sharin Luydens: Mas di 11 mil persona lo ricibi carta di...
Tin hopi hende cu ta registra na Censo cu no tin nan zorgpas di AZV na ordo. Awor aki lo bay haci un un...
Minister Bermudez: Of ta cambia e forma con ta cobra impuesto...
Minister Angel Bermudez di Financia ta splica di con a yega na e proceso di cobra pa number di auto den e forma nobo...
Iregularidad durante examen na Colegio San Nicolas
Mesa di redaccion di Masnoticia.com a ricibi varios reaccion riba iregularidadnan cu a tuma luga diahuebs mainta na Colegio Arubano na San Nicolas. Segun comentarionan...
Hopi hende a capta avion cu a haci straño prome cu...
Diahuebs algo prome cu 4 or atardi varios persona a mira con un avion basta grandi a purba di aterisa na Airport pero a...
Mas di un miyon a wordo confisca di criminal di droga...
Autoridadnan na Aruba a detene un Hulandes di 66 aña den un investigacion haci door di FIOS y polis riba labamento di placa, fraude...
Ministerio Publico: Minister Paul Croes sospecha di ta envolvi den actonan...
Despues cu diamars mainta a tuma luga un entrada hudicial den cas di minister Paul Croes, Ministerio Publico a tene un conferencia di prensa,...
Criminal busca pa husticia Canades a drenta Aruba cu identidad falso
E homber Michael Teddy Gibson di 29 aña cu lo ta envolvid en asesinato Jaburibari y cu ta ser busca pa husticia na Toronto...
Palo Marga den un situacion bastante preocupante
Despues cu e organisacion di AMF a anuncia siman pasa cu e pista di Palo Marga lo ta habri pa testing diasabra ultimo, un...
Cortamento di mata di kwihi na Pos Chikito no a cay...
Diasabra mainta pa merdia riba e caminda di Pos Chikito altura di Isla di Oro, tabatin trabounan andando pa e compania encarga cu e...
Hobennan a haya lift cu amigo arma a hayanan mes den...
Dialuna anochi na e veld di San Luis na Savaneta polis a haci detencion di tres hoben relaciona cu caso di menasa y den...
Miss Aruba Charlene Leslie scogi como modelo di liña di paña...
Nos Miss Aruba Srta. Charlene Leslie ya caba tin 1 siman na Filipina unda cu e ta participando den diferente desfile y photoshooting. Un...
Sin cu e kier Genan Peterson tambe a hay’e confronta cu...
Genan Peterson, kende debi na su trabou no perhudike a pidi pa tapa su cara den e foto adhunto, tambe a haya su mes...
Si un cliente no paga pa su number di auto Belastingdienst...
Tin hopi forma pa un cliente paga su number di auto cu ta un belasting pa ley, pero Servicio di Impuesto no kier haci...


text:
Exposicion di scultura na biblioteca
Na januari tin un exposicion special di 12 scultura traha di material plasticine, cement y fiber di sra. Willy Flanegin-Franken (’40). Willy a tuma les cerca diferente docente di arte na Aruba, entre otro Willy a sigui les pa 9 aña largo cerca sr. Edwin Donata.
Willy a traha diferente obra den e ultimo decada y awor e tin un coleccion di 12 obra pa mustra publico pa medio di un exposicion na biblioteca. Willy ta traha como 3 luna pa un par di aña riba un scultura. Esaki tin di haber cu e formacion di idea, e proceso di produccion y e tecnica.
E inspiracion cu Willy ta haya pa traha scultura ta basa riba experencianan di bida y un refleho con e ta wak bida. Willy a nace na Utrecht y tin como 50 aña ta biba na Aruba y ta un miembro fiel di biblioteca.
E exposicion ta habri di 26 di januari pa 6 di februari durante orario di biblioteca. Un y tur ta bon bini pa pasa wak e sculturanan tan special.


text:
Banco di Seguro Social
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Ultimo Noticia:
- Anuncio Relaciona cu Ceramento di SVb su Oficinanan 24 May 2017: Banco di Seguro Social Aruba SVb ta anuncia cu tur su oficinanan ta cera riba: • Diahuebs 25 mei 2017 • Diabierna 26 mei 2017 Riba e dianan aki trahadonan den sector priva...
- Ceramento di algun oficina di SVb Merdia Dia 23 di Mei 20 May 2017: Banco di Seguro Social Aruba SVb ta anuncia cu en conexion cu actividadnan interno e siguiente oficinanan: • Premieheffing (inscripcion & papelnan pa DIMAS) • Cesantia & Ziekteuitkering • Invordering • Externe Controle • Finansas...
- SVb Cera Entrante Dia di Rey te cu Dia di Labor 26 Apr 2017: Banco di Seguro Social Aruba SVb ta anuncia cu en conexion cu Aña di Rey, un dia di ATV pa empleadonan publico y Dia di Labor tur su oficinanan ta...
- SVb ta Introduci Opcion pa Ricibi Declaracionnan pa DIMAS Digital 19 Apr 2017: Banco di Seguro Social, SVb ta informa cu entrante awe, 19 di april di 2017, SVb ta duna su clientenan e opcion pa ricibi nan declaracionnan pa DIMAS den forma...
- SVb cu Maneho di Boet Administrativo 1 Apr 2017: Awe SVb a publica mas detayadamente riba su maneho di e Boet Administrativo, cual ta pa enfrenta e problemanan rond inscripcion di trahado y incumplimento di pagonan di prima pa...
- SVb Cera riba Diahuebs Merdia Dia 16 y Diabierna Dia 17 di Maart 15 Mar 2017: En conexion cu actividadnan interno, y un dia di ATV pa gobierno SVb ta cera riba e dianan aki: Diahueba 16 di maart desde 12:00 pm Diabierna 17 di maart...
- Ceramento di Algun Departamento di SVb 7 Mar 2017: En conexion cu actividadnan interno, awe entrante 12:00 pm e siguiente departamentonan di SVb ta cera: Premieheffing Invordering Externe Controle Uitkeringen ZV/OV & Cessantia Mayan tur departamentonan menciona ta habri na...
- SVb Cera Diabierna 24 Merdia y Dialuna 27 Henter Dia 22 Feb 2017: Pa motibo cu SVb ta na luto nos ta cera riba diabierna merdia 24 februari 2017 entrante 12:00 pm. Tambe en conexion cu celebracion di carnaval, oficinanan di SVb ta...
- Dialuna 20 Februari SVb ta Cera 17 Feb 2017: En conexion cu ATV pa tur trahado publico, oficinanan di SVb ta cera riba dialuna 20 februari 2017. Riba e dia aki por notifica AO (meld ziek) online entre 7:00 am...
- Fechanan Pago di Compensacion pa Malesa y Accidente Segun Peticion 3 Feb 2017: Luna cu entrega peticion Dia di pago Januari 2017 6 februari 2017 Februari 2017 6 maart 2017 Maart 2017 5 april 2017 April 2017 5 mei 2017 Mei 2017 5 juni 2017 Juni 2017 5 juli 2017 Juli 2017 4 augustus 2017 Augustus 2017 5 september 2017 September...


text:
-
Album Operacion Mundial Redimi2 2014 - Redimi2 Operacion Mundial
-
Operacion Mundial Redimi2 Video Letra - Redimi2 Operacion Mundial
-
Album Completo - Redimi2 Operacion Mundial
-
Operacion Mundial Redimi2 Ft Egleida Belliard Redimi2oficial - Redimi2 Operacion Mundial
-
Operacion Mundial Album Completo De Redimi2 2014 - Redimi2 Operacion Mundial
-
Redimi2 Presentacion En Bogota Colombia Concierto Completo - Redimi2 Operacion Mundial
-
Gol Redimi2 Redimi2oficial - Redimi2 Operacion Mundial
-
Redimi2 Tour Operacion Mundial Concierto Completo - Redimi2 Operacion Mundial
-
Ruge 2 0 Redimi2 Video Oficial Operacion Mundial 2015 Rcf - Redimi2 Operacion Mundial
-
Trastornadores Audio Redimi2 Ft Alex Zurdo Rubinsky Villanova Redimi2oficial - Redimi2 Operacion Mundial
-
Operacion Mundial Audio Redimi2 Feat Egleyda Belliard - Redimi2 Operacion Mundial
-
Llamado 2014 - Redimi2 Operacion Mundial
-
Redimi2 Gol Operacion Mundial - Redimi2 Operacion Mundial
-
Operacion Mundial Redimi2 Full Album Nuevo 2014 Disco Completo - Redimi2 Operacion Mundial
-
Bonita Redimi2 Video Oficial Operacion Mundial - Redimi2 Operacion Mundial
-
Redimi2 Ft Egleyda Belliard Operacion Mundial - Redimi2 Operacion Mundial
-
Redimi2 Ft Daliza Cont Palabras Operacion Mundial - Redimi2 Operacion Mundial
-
Redimi2 Ruge 20 Letra Operacion Mundial 20141 - Redimi2 Operacion Mundial
-
Redimi2 Gol Letra Operacion Mundial 2015 - Redimi2 Operacion Mundial


text:
Den entrevista cu presidente di Parlamento el a declara cu e ley di Ombudsman ta canando su caminda pa e por ser trata den reunion publico.
Wyatt-Ras ta splica cu e ley di Ombudsman ta un ley di iniciativa di Parlamentarionan mes di tur fraccion. Pa cu dicho cambio lo mester trece cambio tambe den nos Constitucion.
Esaki ta conta tambe pa e ley di independisa nos Parlamento. Aki ta wardando comentario pa por sigui e trayecto.
Tin cu menciona cu e ley di ombudsman lo haci posibel cu ciudadanonan lo por entrega keho ora nan sinti cu nan no ta haya bon trato for di un instancia of cu cierto procedura no ta ser cumpli cune. Dor di e ley aki Gobierno lo por haya un bista di funcionamento di su departamento y esaki sigur lo haci cu lo por hisa eficiencia den departamentonan.
Den e ley tin inclui tambe un kinderombudsman. E kinderombudsman aki lo por haci posibel cu derechonan di mucha ta ser salvaguardia.
Wyatt-Ras ta spera cu e proceso lo por continua. E difícil di esaki ta cu lo mester bin cambio den nos Constitucion cu ta un ley importante pa salvaguardia nos derechonan y p’esey mester ta cauteloso kico ta cambia den dj’e. Wyatt-Ras ta spera di por haya e comentarionan pa por sigui cu e proceso di trata dicho ley.


text:
“El a cuminsa cu e compania prome cu mi na 1955 y despues cu el a bay cu pensioen na aña 2001 el a sigui traha te algun siman pasa cumpliendo mas cu 60 aña den servicio di compania”, asina Eduardo de Veer ta corda.
Ayera dialuna su famia, su amigonan y su ex coleganan di ATCO Concrete Products ta despidi di Basilio Maduro, conoci bou su amigonan tambe como “Noshi” of “Barnol”.
Gerencia di e compania ta corda ainda con Basilio a cuminsa su carera na ATCO como un “forklift operator”, cual ofishi el a eherce te cu 10 aña pasa mas o menos, ora cu el a baha cu pensioen.
Den su carera el a traha algun aña tambe como “Doorman” na De Veer Theatre, banda di su trabou na ATCO.
“Barnol tabata un empleado cu no mester di supervision, sino solamente direccion”, asina Wendell Bennett, un di e otro pioneronan den e compania y awendia miembro di e ekipo di MetaCorp a duna di conoce.
“E no conoce AO, vakantie ta nos mes mester a planea pe y fors’e p’e tum’e”, tabata entre locual Bennett ta corda di e defunto.
Na aña 2001 Barnol a baha cu pensioen, pero a regresa y a dedica tempo na preparacion di e splitblocknan algun dia pa siman, operando e mashin cu ta semiautomatico.
“A purba laga dos hoben haci e trabou, pero e realidad ta cu nunca nan dos hunto tog no a logra produci mes tanto bloki cu Barnol”, di acuerdo cu Wendell Bennett.
Barnol a sigui traha te recien ainda cu ATCO Concrete Products.
Pues no obstante cu el a baha cu pensioen, tog te cu algun siman atras ainda e tabata traha cu e compania. El a lucha cu un enfermedad, cu na final a gana e bataya.
“Mi ta consider’e un empleado ehemplar. Mainta tempran despues di mi landamento na Savaneta mi ta top’e regularmente canando for di su cas na Simeon Antonio pa ATCO na Barcadera y nos ta crusa e saludo di semper….ayera mi a salud’e pa ultimo biaha ora nos a despedi di dje na ATCO”, asina Eduardo de Veer a termina bisando.
MetaCorp a inicia desde aña 1920 den negoshi di cine. Cu apertura di Lago a cuminsa cu E. de Veer Transport cu awendia yama ATCO cu despues a expande tambe den ATCO Concrete Products y Ecotech.


text:
Konstitushon ta e prinsipal dokumento di estado di Hulanda. Konstitushon ta e lei supremo di Hulanda. Na 1814 a promulgá Konstitushon Hulandes. E aktual Konstitushon ta data di 1983. Konstitushon ta kontené tur regla tokante nos organisashon polítiko i nos derechonan fundamental.
Konstitushon ta kontené:
- derechonan fundamental, ku ta duna siudadanonan e libertat pa, sin intervenshon di outoridat públiko, biba i partisipá den sosiedat i polítika. Ehèmpel di derechonan fundamental ta:
-
- libertat di ekspreshon
- derecho riba privasidat
- derecho di voto
- derecho riba trato igual
- prinsipal reglanan di organisashon di estado hulandes ta stipulá, entre otro:
-
- e manera ku ta nombra o elegí entidatnan estatal (manera parlamento, gobièrnu i huesnan) i loke ta nan tarea- i kompetensianan;
- kon traha lei i kon kambia Konstitushon mes;
- gobernashon di provinsia i gemeente.


text:
Departamento di Asuntonan Economico/IDEA y e compania Ecorys a organisa un workshop tocante “Project Management for entrepreneurs” den cuadro di e proyecto COSME (Caribbean Overseas Small and Medium Enterprises), cu a tuma luga na Departamento di Asuntonan Economico, riba 22 y 23 di februari 2017.
E proyecto di COSME ta un programa financia dor di e fondonan regional di Union Europeo cu ta destina specialmente pa e OCTnan (Overseas Countries and Territories) desde april 2014.
E programa tin tres obhetivo specifico:
- Pa reenforsa e capacidad di e Gobierno di e OCTnan den Caribe pa duna servicio na e sector di comercio.
- Pa mehora e capacidad di “Business Service Organizations (BSOs)” pa drenta den e maneho publico/priva y dialogo administrativo reforma cu Gobierno y duna guia na SMEs. (Small and medium enterprises – negoshinan chikito y mediano) pa loke ta trata e diferente forma legal pa maneha un negoshi, manera p. e. un negoshi propio (eenmanszaak) of un Sociedad Anonimo (N.V.).
- Pa promove un colaboracion mas fuerte cu comercio y relacion di inversion entre Union Europeo, CARIFORUM y e “Caribbean OCTs”.
Sr. Prakaash Rostam, ta e Key Expert SME & Private Sector Development Specialist den e programa di COSME y ta responsabel pa e desaroyo di e SMEnan y tambe pa nan logra haya aceso na financiamento.
Pa e workshop menciona, sr. Rostam a invita sra. Nicoline Mol como moderador. Desde augustus 2012, sra. Mol ta e Managing Director di Bospar Consulting N.V. E compania aki ta duna conseho na negoshinan cu kier mehora nan mes mediante di: “Risk based organizational quick scans, supply chain management, process management, anti-money laundering (AML/CFT) y HSSE compliance services and research”.
Algun SMEs y departamento di Gobierno cu sra. Mol a participa den nan proyecto desde 2012 te cu presente ta lo siguiente: Compra Aruba N.V., Directory of Social Affairs, Rotech Electro Techniques, Amsterdam Manor Beach Resort Aruba y High value dealers on Aruba.
Desde 2003 te cu juli 2012, sra. Mol a traha cu diferente proyecto di diferente instancia manera: Arubus, WEB Aruba N.V., Aruba Tourism Authority (ATA) y Centrale Bank van Aruba (CBA).
Pa promove un colaboracion mas fuerte cu comercio y di inversion den e OCTnan den Caribe, e meta di e encuentro aki y henter e proyecto di COSME ta pa envolvi e representantenan publico/priva adecuado y relevante pa sigura un exito total.
E participantenan cu a atende e workshop aki tabata: IDEA, DEZHI, KvK, Roadmap Solutions, NLT Aruba, Lino’s Garden, Cibaruba, Transition 2 Health, Baranca Media, Gerella by Design Sunglasses, ITP Caribbean N.V., Loui Henri Media Services VBA, Eco Power Cleaning, Grotebergweg Snack, Real Smooth Entertainment VBA, Bless N.V., Aruba Trip y futuro comerciantenan: sra. Ava Thodé, sra. Ingrid Kuiperdal y sr. Nolberto M. Torrealba Gonzalez.
IDEA ta gradici tur coleganan di DEZHI cu a yuda pa haci e workshop aki posibel, specialmente nos coleganan sr. Xavier Boekhoudt y srta. Clarina Geerman. Na final di e workshop tur participante a ricibi un certificado di participacion y tambe nan a keda hopi satisfecho cu e informacion cu nan ricibi durante e workshop.


text:
John Henriquez:
ORANJESTAD(AAN): E siman di dia 27 pa dia 31 di Maart, DVG lo bay ta bezig cu su mediatour pa duna informacion riba Tuberculosis. Nan lo ta na radio, television, pa asina eynan elabora mas riba tuberculosis, kico e ta, su sintomanan, kendenan ta haci test cu nan, pa asina concientisa pueblo di Aruba riba tuberculosis, segun John Henriquez, verpleegkunde na departamento di Malesanan Contagioso na Salubridad Publico.
Falta mas informacion
Hendenan na Aruba, tin un parti chikito ta bon informa riba tuberculosis, pero falta mas informacion riba esaki, den comunidad di Aruba, pasobra loke ta pasa, hopi biaha si un persona mester tende cu un hende tin TBC, e ta bira un panico. Esaki pasobra e personanan no ta bon na altura kico ta encera e malesa di TBC. Pesey den e mediatour, kier bay duna informacion y concientisa e pueblo di Aruba kico ta encera TBC, di unda e ta bin, ken tin’e, ki ora bo ta haye, kico mester haci ora cu tin un persona cu por tin TBC. E bon ta toch di un otro banda, cu bo tin tratamento cu ta curabo di dje. Si bo ta tuma bo tratamento e no ta bira mortal e ora eynan.
Isolacion
Un persona cu tin TBC, cu e ta un open TBC, e persona aki mester ta isola na hospital. Eynan ta cuminsa cu su tratamento. Tin un procedura cu ta bay pareu cun’e e ora. Ora cu ta bay ta bezig den e mediatour, e ora por bay amplia mas hopi riba dje, pa asina eynan e comunidad sa kico ta e procedura, na momento cu un persona tin un open TBC. Ora cu ta un verdenking, tambe tin un procedura, pasobra e ora eynan kisas e persona ta den hospital, pero e dokter no a constata of no a diagnostica ainda cu e ta un TBC. Tin cu corda cu tin influenza tambe ta cana rond y tin otro malesanan tambe ta cana rond, cu tambe ta duna sintomanan di tosamento. Pesey, ora cu e dokternan meld, of e ta un open TBC of e ta un verdenking. Cu un verdenking, ta bay sigui haci test pa wak en berdad cu ta un TBC. E ora eynan nan ta diagnostik’e. Tur esey tambe tin su procedura, segun John Henriquez.


text:
Quicklinks
Formulario Doño di Trabao
-
Ultimo Noticia
- Anuncio Relaciona cu Ceramento di SVb su Oficinanan
- Ceramento di algun oficina di SVb Merdia Dia 23 di Mei
- SVb Cera Entrante Dia di Rey te cu Dia di Labor
- SVb ta Introduci Opcion pa Ricibi Declaracionnan pa DIMAS Digital
- SVb cu Maneho di Boet Administrativo
- SVb Cera riba Diahuebs Merdia Dia 16 y Diabierna Dia 17 di Maart
- Ceramento di Algun Departamento di SVb
- SVb Cera Diabierna 24 Merdia y Dialuna 27 Henter Dia
- Dialuna 20 Februari SVb ta Cera
- Fechanan Pago di Compensacion pa Malesa y Accidente Segun Peticion
SVb Social
Banco di Seguro Social Aruba
Caya Punta Brabo 19
Oranjestad, Aruba
Oranjestad, Aruba
Notifica AO:527 27 82
Centraal:527 27 00
Fax:587 55 32
Centraal:527 27 00
Fax:587 55 32
Seguridad pa Aruba su Comunidad


text:
Recientemente, Monumentenbureau, sra. Daphne Every y sr. Raul Gei conhuntamente cu directora di Cas di Cultura, sra. Vicky Arens-Tjona Tjoe y Theaterasvies bv., sr. Louis Jansen cu ta experto den theater techniek di Hulanda, a reuni pa bin cu ideanan pa restaura y expande Cas di Cultura.
Aki a comparti diferente informacion pa bin cu e mihor ideanan pa e function di Cas di Cultura.
Na su turno Monumentenbureau ta traha un concepto (schetsontwerp) pa e edificio y a presenta esaki. Minister di Cultura a aproba pa Monumentenbureau prepara e proyecto aki pa Cas di Cultura.
Cu e concepto di e diseño Cas di Cultura por bay acerca financiadornan pa realisa e proyecto importante aki pa nos comunidad cultural.


text:
Un Festival di Buki pa Mucha cu Opa y Oma
Biblioteca ta conta cu 17 autor y ilustrador di Hulanda, Boneiro, Corsou, Surinam y Aruba pa su Festival di Buki pa Mucha. Den curso di otro siman invitadonan di afo lo yega Aruba. Riba e website di biblioteca ta informa publico di tur autor participante. Tres autor/ilustrador di Hulanda lo bishita diferente scol den prome siman di november. Nan lo inspira mucha cu storia y ilustracion. For di Hulanda biblioteca a invita Mylo Freeman, Evelien van Dort, y Jeroen Hoogerwerf.
Mylo Freeman ta ilustradora, musico y escritora. Despues di su prome publicacion titula ‘Potje!’ Mylo Freeman a produci hopi mas buki di prenchi pa mucha chikito entre otro e serie di prinses Arabella. Mylo tambe a produci un obra teatral basa riba e personahe di prinses Arabella, un app y un serie di e popchi. Mylo Freeman ta traha hunto cu dos colega riba promocion di diversidad den buki pa mucha.
Evelien van Dort a skirbi como 70 buki pa mucha den categoria di edad di 3 pa 14 aña. E temanan Naturalesa, Amistad y Bestia ta hunga un rol importante den su storianan pero e ta skirbi buki historico tambe y storianan di muchanan poco special, kizas di mucha cu tin hopi curashi, mucha cu ta pasa den aventura y cu ta siña for di esaki. Pa Evelien ta importante cu e storia ta bunita y ta tene e mucha den suspenso y cu alabes e mucha ta siña algo for di e storia y ta siña conoce su mes poco mas mihor.
Jeroen Hoogerwerf a traha hunto cu Fred Diks riba e buki di e Festival di Buki pa Mucha ‘Super wela den coma’ . Y hunto cu Liliana Braamskamp-Erasmus y Marielle van Beek el a traha riba e buki ‘Overal Opa’s en Oma’s’. Jeroen Hoogerwerf tin su propio cas editorial na Hulanda, Levendig Uitgever.
Apertura di e Festival ta diabierna dia 28 di october di 6or pa 8or PM, patras di e edificio di biblioteca na Playa. Bishitanan na e scolnan lo ta den siman di 31 october pa 4 november 2016.
Tur dia trai merdia lo tin presentacion di diferente autor na biblioteca na Playa como na San Nicolas na Sta. Theresita Center. Orario: 3or pa 4or di atardi. Tur mucha ta bonbini!


text: ORANJESTAD, Aruba – 28 di februari 2017: Digicel tawata hopi activo durante e ultimo paradanan di Carnaval como un di e patrocinadornan di Champagne Carnival Group cu a conta cu un bunita “opening road piece”, hunto cu 5 bailarin na cabes di e grupo. E “road piece” tabata basa riba e pelicula “Madness in Wonderland”. A uni hunto pa e tres parada, esta Lighting Parade di Oranjestad, Parada Grandi di San Nicolas y Parada Grandi di Oranjestad, pa asina hunto cu e team di promo reparti diferente articulonan di Digicel ariba e ruta di Carnaval pa e publico cu a goza y keda hopi contento cu nan regalonan. Pa casi 14 aña caba Digicel ta operando na Aruba y consecuentemente ta sigui aporta na nos cultura y tradicion.


text:
Cu Sunrise Solar Park, pronto Aruba lo tin e parke solar di mas grandi riba nos isla y tambe den Caribe. Asina director di WEB Aruba, Luis Oduber a indica diamars ultimo durante e ceremonia di firmamento pa inicio di e proyecto aki hunto cu e compania Spaño ISOTRON. E proyecto
Local
Adaptacion di Serlimar den horario y rutanan residencial
En conexion cu Dia di Asuncion (Hemelvaart) gerencia di SERLIMAR ta avisa e publico en general di e siguiente adaptacionnan. Rutanan Residencial Mirando cu e dia oficial di fiesta lo ta riba un diahuebs esaki ta nifica rutanan residencial fiho di diahuebs y diabierna lo ser recogi un dia despues di e
Bon dia yen di alegria di Ruthy
Poniendo atencion na necesidad di comunidad POR a presenta ‘Plan di Accion’
Minister Dowers contento con e proceso di renobacion den KIA ta canando
Durante e bishita recien di Minister di Husticia Arthur Dowers na e Instituto Correccional (KIA), a pasa na e seccion di e instuto caminda e detenidonan ta wardando riba nan castigo, conoci como “Huis van Bewaring”. A conclui e renobacion di e huis van bewaring, faltando algun detaye ainda den e
WEB ARUBA y DELL ta inicia proyecto ‘ICT Infrastructure & Data Center’
Despues di varios luna den negociacion, WEB Aruba y DELL a firma acuerdo pa inicia oficialmente e proyecto “ICT Infrastructure & Data Center”. E proyecto aki tambe ta forma parti di WEB su strategia yama, ‘Aruba Renewable Energy Strategy’ (ARES) y ta encera un solo red nobo y centralisa cual
Andin Bikker (POR): Despues di 8 aňa na soňo di ripiente Minister mr. drs. Arthur Dowers tin un plan
Gobierno di AVP no por garantisa seguridad di nos pueblo “Nos comunidad ta sumamente preocupa cu e inseguridad reinante, caminda lamentablemente un ola di criminalidad ta sigui asota nos comunidad bou di Gobernacion di AVP. E Ministernan encarga cu orden publico y seguridad den Gobierno di AVP, sres. Mike Eman y Arthur
Minister Presidente Mike Eman: Seyo Nacional ta un distincion pa producto local, un estimulo pa artesanonan local y ta contribui na e identidad di producto Aruba
Inmediatamente despues di a firma e decreto gubernamental estableciendo oficialmente e comision cu ta otorga ‘Seyo di Aruba’, Prome Minister Mike Eman a expresa su mes rib’e balor cu esaki tin na diferente nivel. Na sede di e tienda Cosecha, ubica den edificio restaura di ex-Museo Arkeologico, e mandatario a gradici
Presidente di Parlamento: Ta felicita Wit Gele Kruis y screeners cu nan di 10 aña di “neonatale gehoorscreening”
Presidente di Parlamento tabata presente na e simposio organisa dor di Wit Gele Kruis cu e tema “Neonatale gehoorscreening op Aruba 2007-2017”. N’e ocasion special aki tabatin un cantidad di profesional riba tereno di salubridad presente. Dr. Cabenda tabata un di e oradornan. Por a mira varios screeners cu a haci un
Bo ta desea un carera como un Policy Advisor, Manager, Consultant of un Researcher?
Esaki ta bo oportunidad! Desde 2009, Universidad di Aruba ta ofrece e estudio Organization, Governance and Management (OGM). Despues di e proceso di acreditacion intense, cu orguyo ta anuncia cu e documento di acreditacion positive a drenta na april 2017. Tambe ta orguyoso di anuncia cu ya tin mas di 15


text:
Economia di ‘conocemento’ ta factibel?
Regularmente gobierno ta bin expone nan plannan pa crea un ‘economia di conocemento’ (kenniseconomie). E idea ta pa transforma Aruba su economia di uno basa mayoritariamente riba trabao di nivel abao den educacion y pago, den un economia basa riba actividad cu ta rekeri un contenido fuerte di trabao di nivel halto, den educacion y pago.
Riba su mes e pensamento aki ta bon, esey ta e direccion cu nos mester busca pa sali for di e problemanan den cual nos ta haya nos mes si nos continua sin mas cu un sector turistico cu a yega na final di su potencial di rendimento.
Nos por sigui pone mas hotel grandi den e luga aki, pero un dado momento e desbentahanan ta mas grandi cu e bentahanan. Mas hotel ta implica mas importacion di labor di poco educacion (y poco pago). Esey tin como consecuencia cu e clase medio mester compensa pa e suma chikito cu e salarionan chikito ta aporta por ehemplo na AZV, mientras cu e averahe di gasto pa persona ta hopi mas halto. Tin mas argumento den e mesun linea aki, pero nos ta laga esey pa otro momento.
En todo caso, nos por apoya e pensamento cu, orientando nos mes den direccion di un clase medio fortifica cu un grupo considerabel di profesional bon paga, ta un garantia cu nos por mantene nos economia mas stabiel y nos fondonan social y medico, sano a largo plaso. Sin embargo, despues di pone nos di acuerdo, ta keda e tarea ta con nos ta bay realisa esaki. No mester lubida cu riba e otro islanan den nos region nan tambe ta kibra cabes kico ta e ‘next step’ pa mantene nan economia riba rails, y ta bin riba e mesun ideanan cu nos tin. Esey anto ta trece e siguiente preguntanan: uno, con competitivo nos lo ta den e wega aki? Y dos: kico mester haci pa por ta competitivo?
Na prome luga nos lo mester crea e sectornan cu ta exigi un input grandi di hende cu educacion halto. Nos ta haciendo esey? Den cierto sentido por considera e refineria (upgrader) un sector cu tin un proporcion bastante halto di profesional tecnico, cu un salario corespondiente. Mester bisa si cu no por spera cu un upgrader ta exigi mes tanto presencia di ingeniero na nivel halto, ya cu no ta trata di un proceso asina compleho manera den un refineria mes. Al final de cuentas, e no ta mucho mas cu mehora calidad di crudo, pa percura pa e ta di tal calidad cu por bende esaki como crudo.
Naturalmente cu e proceso ta entrega algun producto mas, manera e nafta cu por transporta pa Venezuela pa uzo den e posnan di petroleo pisa di Orinoco. Tambe e procesamento di residuo den e delayed cokernan ta produci producto final manera petcoke (carbon) cu tambe tin su mercado. Sin embargo, fuera di esaki nos no ta mira otro sector ta logra saca cabes, a pesar di tur e plannan bunita di cual nos ta tende. Un di e sectornan clave den desaroyo di un economia di conocemento ta comunicacion digital. Y un di e obstaculonan mas grandi ta e posicion di monopolio di Setar, cu ta impedi por ehemplo e ampliacion di e servicionan di provider, por ehemplo via e creacion di mas cable marino, cu por mehora e posibilidadnan pa diferente tipo di actividad riba tereno di ICT.
Algun tempo pasa e compania Digicel a dirigi su mes na pueblo y gobierno di Aruba den un ‘carta abierta’, cu den palabra diplomatico ta conta di e problemanan cu nan ta haya pa haya permiso pa trece otro cable di fiber na Aruba. Un inversion di sigur US$ 50 miyon cu nos no por probecha si e maneho di gobierno no cambia. E maneho ey aparentemente ta basa riba nenga tur hende tur cos cu por ta parce remotamente competencia pa Setar. Y cu den e proceso aki ta blokia tur cos den desaroyo di servicio digital, ta algo cu ni sikiera ta yega na ta un punto di discusion publico. Loke ta sosodiendo ta cu e departamento concerni, hunto cu e ministro responsabel, ta percura pa Digicel mester cana e mesun caminda di cruz cu otro companianan mester a cana añanan largo, via LAR y corte, sin ningun garantia di logra algo.
Pa corona obra, esun cu awor ta propaganda e ‘kenniseconomie’ ta e anterior man drechi di e ministro encarga cu telecomunicacion, cu a promove pa puesto di ministro encarga cu asunto economico. Di hopi cerca e mester conoce e maneho contradictorio aki cu gobierno ta hibando pa añanan largo caba. Lo ta interesante si na luga di simplemente keda plama e propaganda di economia di conocemento, e cuminsa na un manera honesto clarifica ta con gobierno ta desea di yega na esaki, si nos no ta mira nada sucede pa kita e obstaculonan for di caminda, cu mayoritariamente ta den man di e mesun gobierno.
Cu esaki, ainda nos no a yega na trata e otro desafionan cu ta stroba nos. Nos ta continua den e proximo editorial.


text:
Meta di e articulo aki no ta pa jusga ken ta fout of no, pasobra esey no ta mi tarea. Si ta importante pa nos mustra riba circumstancianan basta doloroso cu a hiba na e echo cu un persona a perde su bida y ami a pasa den un experencia cu nunca mi lo a desea di pasa aden. Esaki tambe ta asina doloroso cu no tin palabra pa splic’e.
Ta hopi tragico, tristo y horible cu un persona ta perde su bida den un accidente. No tin palabra pa expresa e dolor aki. Ta mesun tragico ora un persona ta involvi den e accidente y no por a hasi nada pa evit’e, anto prensa no ta mustra e banda aki di e medaja. Mi persona, Ingrid Werleman tabata e persona cu tabata den e auto y kier a duna e otro parti di e medaja. E meta no ta pa jusga ken ta fout of no, pasobra esey no ta mi tarea. Si ta importante pa nos mustra riba circumstancianan basta doloroso cu a hiba na e echo cu un persona a perde su bida y ami a pasa den un experencia cu nunca mi lo a desea di pasa aden. Esaki tambe ta asina doloroso cu no tin palabra pa splic’e. Bida ta e cos di mas balioso cu nos ta pose’e y pesey semper mi a hasi esfuerso pa cuida mi bida, pa ta cauteloso den tur circumstancia y pa inspira otro hende pa hasi mescos. Riba e diadomingo cu a pasa mi tabata bin di Ritz, cumpra ijscream, bayendo pa cas di un amiga. Mi a para na e crusada di Hubadastraat, a mira tur dos banda, no tabata bin nada y mi a subi caminda. Direpente mi a sinti e impacto cu algo a dal contra e auto y mi a bira e auto para di biaha pa wak kico a pasa. Mi a mira un hende drumi riba e caya y mi a mira e brommer tira otro banda. Tabatin jen di hende rond. Un pareha banda di mi a bisa mi cu e meneer tabata core sin lus riba e motocicleta. Henter e escena tabata parse un situacion no-real, pasobra mi tabata sigur cu no tabata bin nada. Mi a pidi un meneer banda di mi pa jama polis, loke e la hasi. Mi a puntra kico a pasa cu e meneer y ela bisa mi pa trankilisa mi. Mil cos tabata pasa den mi cabes. Con? Dicon? Dios, cuida e meneer. No laga nada malo pas’e. Polis a jega y a puntra ken ta e chauffeur y mi a contesta ‘ami’ y cu mi ta sigur cu no tabatin nada riba caminda. Mi tabata sinti mi mes hopi tristo y tabata puntra mi mes pakico e cos aki a pasa net cu mi cu semper ta cauteloso den trafico. Pakico, mi Dios? Un polis a bisa mi pa mi bay warda di polis cu nan pa duna un declaracion. Mi a pidi’e pa tuma declaracion di e pareha para banda di mi cu a mira e brommer ta bin sin lus sendi. Nan tin 2 declaracion caba, e la contesta mi y a hiba mi den e auto di polis. Mi a puntra kico a pasa cu e meneer, e la contesta mi cu nan no sa ainda. Mi no por splica e sentimento paden cu palabra, pero e tabata horrible y asina inhusto. Pakico, mi Dios? Ki mi tin di sinja di esaki? Pakico un hende ta core brommer sin lus den anochi y ta bin dal den e auto? Na warda polisnan ta bisa mi pa sinta warda te ora un hende di trafico bin pa tuma mi declaracion. Mas laat ta bin un hende pa hasi e blaastest cu mi. No ta problema, e tin cu hasi su trabou. Resultado ta O.
Mi amiga ta jega y mas laat mi famianan. E pareha cu tabata para banda di mi na e sitio di e accident ta bin pa duna nan declaracion. Nan tin yiu chikito na cas y ta priminti di bin pa su majan, loke nan a hasi tambe. Mi sobrino ta conta mi cu e meneer a fajese y ta mustra mi e potretnan riba 24ora.com. E sentimento ta horible. Pakico, mi Dios? Mi ta mira e potretnan di e meneer drumi abou cu sanger riba su cara. Mi ta mira e potret di mi cu nan a saca y mi ta scucha loke nan a scirbi cu mi no a duna preferencia. Mi ta puntra mi mes dicon nan no a acerca mi pa puntra mi kico a pasa ora nan a saca mi potret. Lo nan por a tende cu e meneer tabata biniendo sin lus y cu ami no por a wak’e. E tabata bin riba e caminda di preferencia, ta berdad, pero con bo por duna preferencia na algo cu bo no por wak den anochi scur?
Mi pena ta pa e meneer cu a perde su bida y su sernan keri cu ta pasando den momentonan hopi hopi dificil. Mi pena ta tambe pa e experencia cu mi a pasa aden cu ta hopi, hopi doloroso. Mi pena ta tambe pa e manera cu cierto prensa ta raporta sin aplica e principio di ‘hoor en wederhoor’ cu ta e base di periodismo profesional. Mi pena ta cu e forma con medionan di comunicacion ta pone potretnan di un ser humano cu a fajese cu ta mustra poco respet pa e defunto, su famia y otro sernan keri. Mi pena ta pa e forma cu nan por incrimina hende posiblemente pa motibonan sensacionalista. Mi pena ta cu un momento fatal a crea dos victima. Un cu a fajese y un cu a keda na bida. Y cu nos dos, tur hende hende cu ta cerca di nos.
Mi pena ta tambe cu mi isla Aruba, Aruba dushi tera cu cada dia ta bira menos safe den hopi sentido. Y atrobe mi ta pensa cu si nos cada un den nos bida personal, den nos bida familiar, den nos bida social tuma e decishon pa biba mas segun norma y balornan di respet, fraternidad y compashon, nos isla, Aruba dushi tera lo bira esaki di berdad. E lo bira e realidad colectivo di hendenan cu ta preocupa pa otro y ta wanta man di otro den momentonan dificil y no ta crucifica otro. Cristo a muri caba pa nos na crus. Awor ban sigi su ehempel di amor. Cu Antonio Jose Barrero su alma sosega na pas den reino di Dios. Cu su famia lo tin hopi forsa den e momentonan dificil aki.
Mi curason lo sigi bati pa Aruba, e pais unda mi a nace y cu mi ta stima cu cada fibra di mi ser. Mi lo sigi hasi loke semper mi a hasi. Inspira hende pa jega na un bida mas felis, un comunidad mas felis y asina laga atras un mundo miho cu ami a haja. Situacionnan dificil den bida no ta bin por nada, mi ta convenci di esaki. Nan ta retonan pa esun cu kier sinja di nan. Y despues cu nos jora nos dolor, e lo hasi nos mas fuerte. Podise e les cu cada hende cu ta biba na Aruba y ta stima e pida baranca aki por sinja di e situacion aki ta pa nos biba cu mas conciencia cu Aruba por ta un isla felis na momento cu cada ciudadano ta un ciudadano felis. Esaki ta ensera biba segun nos birtud- y cualidadnan Divino cu ta hinca den cada un di nos, wardando pa ser desperta.
Cu respet, dignidad, balor y amor pa bida,
Ingrid Werleman


text:
Desde introduccion di e ley nobo, dia 1 di januari 2017, cu ta prohibi uzo di saconan di plastic, AHATA a crea un campaña di conscientisacion unda ta subi caya pa parti tasnan re uzabel na diferente supermercado rond di nos isla. Siman pasa e team di AHATA a bishita supermercadonan
Day: February 12, 2017
Di acuerdo cu Rene Herde’ di AVP: No mester cambia nos estilo di bida mester defende nos estilo di biba
Chauffeur cansa ta baha caminda y dal contra cura di Stern GM
Mitsubishi Montero ta bolter na caminda di Sasaki
Cas Princesa Aruba a logra titulonan y corona den e Festival Americano de la Belleza 2017
For di Lima, Peru a yega e grato noticia cu e dos representantenan di Aruba a logra conkista titulonan importante. Pa un siman, Jayleen Croes y Anais Gomes a competi den e grupo di paisnan Latino Americano den e Festival Americano de la Belleza 2017! Pa Aruba, Jayleen Croes a logra e titulonan di Miss
Anochi di informacion pa studiantenan interesa pa studia na Niagara College Canada na Biblioteca Nacional
Diahuebs dia 16 di februari proximo Ministerio di Enseñansa conhuntamente cu representante di Niagara College lo tene un anochi di informacion pa tur studiante cu tin e interes pa studia na Niagara College na Ontario, Canada. E anochi di informacion lo tuma luga na Biblioteca Nacional na Oranjestad y lo cuminsa
Mireille Sint Jago di MEP: Michelle Hooyboer-Winklaar ta gasta mas y mas na casonan den corte contra maestronan
“Michelle Hooyboer-Winklaar mester ta contra maestronan di Aruba. Nunca prome Aruba a conoce un Minister di Enseñansa cu tanto casonan den corte contra maestronan y contra directivanan di scol. Nos tur ta corda ainda e caso contra juffrouw Suki, e caso contra managernan di EPI, e casonan contra SMOA, e
MEP a homenagea mas baluarte
Lider di MEP, Evelyn Wever-Croes hunto cu candidatonan di partido diahuebs ultimo a sigi cu duna homenage na baluartenan y lidernan di bario di MEP. Esaki a tuma lugar diahuebs dia 9 di februari, e fecha di 46 aniversario di fundacion di partido MEP. Durante un anochi ameno na Piedra Plat Entertainment
Yvette Geerman di Departamento di Salud Publico ta adverti: Ta controla pisa riba cumplimento cu reglanan di higiena, specialmente durante temporada di Carnaval
Durante temporada di Carnaval ta realisa diferente control specialmente na eventonan grandi unda ta bende of prepara cuminda. Departamento di Salud Publico (DVG) ta basta activo den e temporada aki y nan Seccion “Dienst Warenkeuring en Hygiene” tabata presente durante e Caiso & Soca Monarch. Yvette Geerman
Ultimo desaroyo politico na Corsou: Gabinete Koeiman a cay y grupo Schotte lo remplasé
WILLEMSTAD - Cuat’or ayera tardi e noticia a drenta cu e dos Parlamentarionan di Pueblo Soberano, Mac Cijntje y Sherwin Leonora a distanciá nan mes for di Gabinete Koeiman y a retirá nan respaldo ne Gobierno encabesá pa Hensley Koeiman. Te cu diabierne tabatin reunion entre tur e lidernan politico di e


text:
Diarazon 25 januari pa 7 ‘or di mainta ta reuni na Santana Sabana Basora. Ta sali for di Santana Sabana Basora pa dam di Barbacua.
Duracion di e caminata ta 3 ora. E ruta cu nos ta bay cana tabata antes caminda di auto unda hendenan tabata coy piedra.
Nos ta pasa banda di matanan indemico manera pal’i bonchi cabay, palisia blanco y dushi, camari, cushicuri (cadush cu ta rama) y palo di yuwana.
Ora nos sali for di patras di santa nos ta cana bay pa Baranca Halto y aki nos ta wak un bunita paisahe riba Pos Chikito.
Nos ta cana riba Sero Shidaharaca anto banda links nos ta wak e Sero Ricaso y nos ta cana bay Baranca Cora.
For di Baranca Cora ta cana bay na barica di Sero Caoshiati. For di Caoshiati ta cana bay dam Barbacua.
Hiba bastante awa, fruta y come bon. Sunblock, pechi y un paalstok pa yuda cana ta recomendabel.
E autonan ta keda bou di vigilacia na Santana Sabana Basora. Bon sapato ta recomendabel y carson largo. Algo di placa pa cubri gastonan di di Stimaruba. Mucha bou di 12 aña no ta paga. Tur hende cu ta costumbra pa cana ta bon bini.


text:
Arubano Allyson Ponson y Mikel Schreuders a haci historia pa Aruba door di clasifica pa e deporte di landamento pa prome biaha pa un Weganan Olimpico
Durante e competencia di XXXIII Torneo Internacional de Natacion Delfines del Naco recientemente teni na e pais di Republica Dominicana, e atleta Arubano Allyson Ponson y Mikel Schreuders a haci historia pa Aruba door di clasifica pa e deporte di landamento pa prome biaha pa un Weganan Olimpico, den e caso aki esun otro aña di Rio 2016.
Riba e prome dia di competencia, e atleta Ally Ponson ta logra landa un tempo di 25.89 den e 50m estilo liber cual a dune e derecho di clasificacion pa dicho weganan. E temo aki alabes tabata un record nacional nobo den e 50m free pa Aruba. E alegria sigur tabata uno inmenso cerca tur presente cu a celebra e logro unico aki. Sino tabata suficiente, dos dia despues un otro hoben landado di Aruba ta logra otro momento historico door di tambe logra su clasificacion pa e Weganan Olimpico di Rio 2016. E hoben Mikel Schreuders a perucra pa un sorpresa grandi den e 200m estilo liber, unda e ta landa un tempo di 1:51:17, mientras e tempo exigi pa e federacion mundal di landamento FINA pa cu Rio 2016 ta 1:51:75.
Mas cu claro e celebracion a bira uno dobbel pa Aruba. Mester bisa cu Allyson y Mikel a bira e prome landadonan femenino y masculino cu a logra un clasificacion oficial pa e Weganan Olimpico. Lotto, e loteria di Aruba ta manda un palabra di felicitacion primeramente na e atletanan di landamento Allyson Ponson y Mikel Schreuders cu nan logro historico pa e deporte di landamento, coach Ismael Santiesteban, e federacion di AZB, e mayornan y Aruba completo. Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Anochi di informacion di tur opleiding na Colegio EPI diabierna 24 di mei
Colegio EPI ta organisa un anochi di informacion pa tur studiante di scolnan secundario. E anochi aki lo tuma lugar diabierna awor dia 24 di mei, di 6:00 p.m. pa 9:00 p.m.
Meta principal di e anochi di informacion aki ta pa informa studiantenan di scolnan secundario EPB, MAVO y HAVO tocante e opleidingnan cu tin na Colegio EPI y kico ta e rekisitonan di admicion. Ta importante pa tene na cuenta cu pa wordo acepta pa un opleiding mester cumpli cu e profiel cu e opleiding ta exigi. Colegio EPI ta encurasha mayornan tambe pa bin cu nan yiunan pa asina duna guia y sosten den nan decision pa escoge un estudio.
Aparte di duna informacion di tur e opleidingnan, tambe lo tin oportunidad pa haya rondleiding na cada unit. Den e Open Leercentrum (OLC) lo tin oportunidad pa inscribi pa e aña escolar nobo y tambe lo tin informacion general di cada opleiding. Pa e studiante cu ainda no ta sigur den cua ramo e kier sigui studia den futuro, Colegio EPI ta encurashe pa bishita tur e unitnan pa asina e por ta sigur di tuma un bon decision pa su futuro.
Pa mas informacion di e anochi aki, un mapa di e campus y Colegio EPI en general por bishita e pagina aki.
Parkeerplaats y entrada di cada unit
Colegio EPI ta encurasha tur hende pa yega na ora pa asina por pasa bishita tur unit. Si bo persona sa specifico cua unit bo kier bishita, por favor tene cuenta cu lo siguiente. Pa bishita unit Ciencia & Tecnologia por parkeer dilanti gate 2, e entrada tambe lo ta na gate 2. Pa bishita unit Economia y unit Salubridad & Servicio por parkeer dilanti Open Leercentrum (gate 6 y 7), entrada lo ta na e Open Leercentrum. Pa bishita Hospitality & Tourism por parkeer na gate 8 y e entrada tambe lo ta na gate 8.


text:
Riba tera na Venezuela, for di e parti di Cardon, Punto Fijo, te na e partinan di mas halto di Paraguana, e ta un distancia di ongeveer 80 kilometer riba tera. For di momento cu e ta bay den awa pa Aruba, nan ta calcula cu ta un 30 kilometer cu lo bay core.
E ta bin ariba riba e tereno di Citgo, e refineria na Aruba y tur e plantanan lo worde cambia den e plan cu tin cu worde ehecuta, for di uza e azeta pisa cu semper tabata worde uza, pa gas natural, cu ta algo sumamente bon.
A discuti eynan tambe e posibilidad cu WEB lo por bay over tambe pa cambia su fuel y bay riba gas natural. A mira e otro posibilidadnan tambe cu e transporte publico por ehempel, pero tambe transporte en general lo por bay e ora ey riba gas, cu ta hopi mas limpi pa medio ambiente, pero tambe e ta mas barata cu gasolin, diesel, etc.
Esey tambe ta posibilidadnan y den futuro lo por pone suministro di gas via tubonan cu ta yega na cas, mescos cu den paisnan hopi grandi, desaroya, por ehempel un Hulanda, pero cu esey tambe ta e plan pa den futuro. Esey ta nifica cu ta uza e gas e ora y den futuro, si mester uza e gas di Aruba mes of LNG, tin e infrastructura pa WEB y e casnan residencial y comercio na Aruba y transporte pa bay riba esaki.
E tabata topiconan sumamente interesante.
Minister de Meza a splica cu no ta topiconan cu ta worde papia, pero ta riba papel caba caminda cu e fondonan necesario di Citgo tambe ta disponibel caba. E trabaonan ta bay mira nan ta tuma luga y ta tumando luga caba. Awor aki tin preparacion y lo mira esaki tuma luga. Tabata hopi interesante pa por a discuti e topiconan aki na Caracas.
Como parti di e delegacion tabata tey tambe minister Paul Croes, pero tambe cu director di companianan di Utilidad di Aruba, kendenan tabata sr. Frank Hoevertsz y tambe director di refineria di Aruba, kende ta un experto riba e tereno di petroleo, refineria, gas, kende ta sr. Alvin Koolman. Hunto a discuti e diferente topiconan aki y tabata tin mas topico tambe, pero sumamente interesante. Nan ta sumamente contento con e reunionnan a bay.
E compromisonan cu tin pero tambe e partinan factual cu ta riba mesa, claridadnan cu a worde duna, plan total di e parti laboral, e trahadonan, con e proceso di tuma hende na trabao ta bay. Na tur momento nan a bay di acuerdo cu e delegacion cu esunnan prome yama pa e gran parti di e trabaonan, ta nos localnan na Aruba y esey ya caba ta tumando luga.
Esey ta keda e concentracion tambe. Na momento cu no tin persona pa haci e trabaonan door di experiencia, educacion y disciplinanan, e ora semper tin e espacio cu lo mester trece hendenan experto di pafo y esey tin su proceduranan tambe. E reunionnan a bay sumamente positive.


text:
Ultimo fin di siman, e rumannan Stanely y Clayton Brown a bolbe organisa un otro Expo Beauty cu a wordo organisa e biaha aki den ballroom di Mariott Hotel. Contrario na otro ocasionnan, e apertura a ser haci, p’e susesor di e futuro exponan, esta e yiu muher di Clayton, Genoveva. Masha
Day: June 12, 2017
Filial di Departamento di Asuntonan Social a habri oficialmente na MFA Paradera
Filial di Departamento di Asuntonan Social (DAS) a habri oficialmente na MFA Paradera. Den un ceremonia presencia pa e funcionarionan di e departamento como tambe prensa, Minister Presidente Mike Eman hunto cu Minister interino di Asuntonan Social, Angel Bermudez y director interino di DAS, Janine Boekhoudt a corta cinta. E
BeSafe4Life a duna curso di CPR y Prome Auxilio
Atrobe Mike Eman ta purba di haci demage control hunto cu sra. Marjorie Vermeer
Despues cu siman pasa Mike Eman den nomber di Gobierno a bolbe enfatisa cu lo sera e dump di Parkietenbos, y loke el a ripiti tambe durante e debate, nos por mira cu sra. Marjorie Vermeer di Fundacion Parkietenbos a sali dilanti diabierna mes, bisa di ta contento cu Mike
Tienda di Santa Rosa tin algun articulo pa cria na benta
Amsterdam Manor Beach Resort organisando su di tres 10K Run
Celebracion di e dia 119 Independencia di Filipinas
Ayera mainta, den presencia di Gobernador Alfonso Boekhoudt, Minister Benny Sevinger, Vice Presidente di Parlamento, Chris Dammers y otro invitadonan a tuma lugar e acto protocolario, dor di hisamento di bandera, sigui pa ponemento di krans. Tur esaki a tuma lugar na Parke Wilhelmina, unda despues di e parti protocolario, a


text:
Kuminsa un bida nobo
Salmonan 51.1-19
Mi a peka, Señor, pordoná mi. Tene piedat di mi, o Dios, den bo bondat, den bo inmenso kompashon kita mi falta. Laba mi limpi di mi kulpa i purifiká mi di e malu ku m’a hasi. Pasobra mi sa ku mi a faya, mi pika ta semper mi dilanti. Kontra Bo, Bo so mi a peka, loke ta malu den bo bista mi a hasi. P’esei, bo sentensia ta hustu i reprochabel ta bo huisio. Mira, den kulpa mi a nase, pekador mi mama a konsebí mi. Ma Bo ta gusta bèrdat, te den fondo! Pues, inkulká den mi paden sabiduria. Purifiká mi ku hisopo i mi ta puru, hasi mi limpi, mas blanku ku lechi. Laga mi tende di fiesta i alegria pa mi wesunan kibrá por ta kontentu. Kita bo bista for di mi pikanan i mi maldatnan, kita nan tur. Krea den mi un kurason, Dios, ku ta limpi, hinka un spiritu nobo i fiel den mi paden. No tira mi leu di bo Kara, no kita bo spiritu santu fo’i mi. Salba mi! Debolbé mi mi alegria, laga un spiritu generoso ta mi forsa. Lo mi mustra malechornan bo kaminda i pekadornan lo bolbe serka Bo. Mancha di sanger mi ta – Dios, libra mi, (o Dios, Abo, mi Salbador) anto mi lenga lo gaba bo hustisia. Señor, habri mi lepnan i mi boka lo kanta bo alabansa. Pasobra Bo n’ ta gusta sakrifisio; si m’a kima un bestia pa Bo, lo e no a kai na bo agrado. Mi sakrifisio na Dios: mi kontrishon! Un kurason kibra i arepentí, o Dios, Bo no ta despresiá. Den bo kariño hasi bon na Sion, bolbe lanta murayanan di Herusalèm. Lo bo gosa sakrifisionan legítimo, ofrendanan kima henteramente; i nan lo trese toronan yòn pa ofresé nan riba bo altá.
An Influence of Peace, Curacao 2006 – 2009.


text:
Kòrsou presente na feria di buseo ‘Duikvaker’
WILLEMSTAD- 10 di febrüari 2015– Resientemente Ofisina di Turismo di Kòrsou (CTB) huntu ku diferente partner a partisipá na e feria ‘Duikvaker’ kual ta dediká na buseo i snòrkel. E feria a tuma lugá na Expo Houten na Hulanda. Durante di e feria e bishitante tabatin e oportunidat pa tuma informashon na e diferente stèntnan di e destinashonnan presente i tambe e amante di buseo por a kumpra ekiponan di buseo i snòrkel. Kòrsou a hasi bon uso di e oportunidat aki pa presentá e sitionan di buseo mas popular riba nos isla.
Durante di e feria Kòrsou a keda bon representá dor di vários skol di buseo ku a eksponé tur loke Kòrsou tin pa ofresé na e turista sambuyadó i tur esnan ku ta snòrkel.Tur ku sambuyá òf snòrkel den awanan di Kòrsou ta keda altamente impreshoná pa e naturalesa vírgen ku tin den nos awanan. Kòrsou ta brinda mas ku 65 lokalidat kaminda por praktiká buseo òf snòrkel. Kada sitio ta úniko den su sorto, tin su propio beyesa i variashon di koló. Esaki ta e sentimentu ku CTB i su partnernan kier a traspasá na e bishitantenan di ‘Duikvaker’.
Turismo di buseo ta un grupo masha importante pa CTB. Ku presensia di Kòrsou na ‘Duikvaker’ a konvensé e turista ku Kòrsou tin hopi di ofresé tambe na e amante di buseo. CTB ta gradisí tur skol di buseo i partnernan den sektor privá ku a forma parti di e tim di Kòrsou na ‘Duikvaker’.Ku partisipashon na ‘Duikvaker’ a pone atenshon spesial na e beyesa di Kòrsou su mundu marítimo.


text:
Ora di crea Rijksoverheid.nl nos ta dedica hopi atencion na accesibilidad, calidad di creacion y e facilidad pa localis’e. Nos aspiracion ta pa ofrece tur informacion di tal forma, cu tur hende por uza y tira un bista den nan.
A crea e website segun e Modelo di Calidad Norma di Web (Kwaliteitsmodel Webrichtlijnen). E normanan aki ta basa riba combenionan internacional reconoci tocante accesibilidad, durabilidad, intercambio y localisacion di e websitenan.
Creacion di websitenan segun e Modelo di Calidad Norma di Web ta ofrece e siguiente bentahanan:
- Accesibel den forma miho y duradero pa hende y mashinnan di buskeda.
- Wesite mas lihe.
- Prepara pa futuro (entre otro: aplicacionnan mobil).
- Restitucion mas halto riba Inversion.
- Miho trabou di dunamento di encargo.
- Manehamento di risico administrativo.


text:
Ni Misa, ni pensionada, ni durante oracion ladron ta respeta mas, ela horta tas di dama ora e tabata resa!
Diabierna mainta a sosode un caso condenable unda un ladron a drenta Misa di Dakota y a bay cu tas di un dama pensionada cu tabata resa dilanti Santisima. Informacion a drenta cu lo tin un atraco a caba di sosode na Shimarucustraat na Dakota, mesora a dirigi un patruya na e sitio. Na yegada di e patruya a bin compronde cu aki ta trata di un dama di edad cu a declara cu e tabata resando den Misa y a sinti un hende drenta pero ela kere cu e persona tambe lo a bay resa pero a sinti movecion banda di dje y djey a tende e persona bandona e misa ora e dama a bira wak su tas a somenta. E dama a core sali pafo y a wak un individuo hoben bruin un tiki yen bisti cu flanel color creme riba bais anto cu e tas di e dama na banda bayendo cun'e. Polis a tuma e keho y a core rond wak si por topa cu e sospechoso pero no.


text:
A base di añanan escolar di ’93-’94 te cu ’13-’14, e demanda pa un reguliere MAVO / HAVO na Noord a bin ta crece. Bou di reguliere MAVO / HAVO ta wordo comprendi dagschool (scol di den dia). E demanda a bin ta crece como cu e cantidad di alumnonan di region Noord / Tanki Leendert cu ta sigui nan estudio na un reguliere MAVO of HAVO / VWO a bin ta aumenta.
E aumento di cantidad di alumnonan di region Noord / Tanki Leendert cu a bin ta aumenta ta wordo señala den e raportnan di enseñansa di Directie Onderwijs.
Pa medio di e raportnan por a acumula e informacion cu ta bin dilanti, segun Eddy Ras.
MAVO
20 pa 24 aña pasa tabatin entre 2000 pa 2200 alumno cu tabata acudi na un MAVO aki na Aruba. 260 pa 350 di e alumnonan cu tabata acudi na un MAVO 20 pa 24 aña pasa, tabata alumnonan procedente di regio Noord / Tanki Leendert. E cantidad di alumnonan procedente di region Noord / Tanki Leendert tabata representa un porcentahe entre 13 pa 16 % di e cantidad di e alumnonan cu tabata acudi na un MAVO.
E averahe actual di e cantidad di alumno cu ta acudi na un MAVO scol ta entre 3250 pa 3350 alumno. Den e ultimo añanan escolar tin entre 600 pa 700 alumno di region Noord / Tanki Leendert cu ta acudi na un MAVO. Esaki ta presenta un porcentahe entre 20 pa 22 % di Aruba su alumnonan cu ta bay un MAVO, Ras ta splica.
HAVO / VWO
20 pa 24 aña pasa tabatin entre 1200 pa 1400 alumno cu tabata acudi na un HAVO / VWO aki na Aruba. 170 pa 260 di e alumnonan cu tabata acudi na un HAVO / VWO 20 pa 24 aña pasa, tabata alumnonan procedente di region Noord / Tanki Leendert.
E cantidad di alumnonan procedente di region Noord / Tanki Leendert tabata representa un porcentahe entre 14 pa 19 porciento di e cantidad di e alumnonan cu tabata acudi na un HAVO / VWO.
E averahe actual di e cantidad di alumno cu ta acudi na un HAVO / VWO scol ta entre 2200 pa 2300 alumno. Den e ultimo añanan escolar tin entre 550 pa 590 alumno di region Noord / Tanki Leendert cu ta acudi na un HAVO / VWO. Esaki ta presenta un porcentahe entre 24 pa 26 porciento di Aruba su alumnonan cu ta bay un HAVO / VWO.
E aumento di e cantidad di alumnonan di region Noord / Tanki Leendert tin di haber cu region menciona a bin ta crece. Den raport di CBS, Censo 2010, ta indica con e poblacion di Aruba y region Noord / Tanki Leendert a bin ta crece, Ras ta mustra.
Raport di CBS ta señala cu di aña 1991 pa 2010, poblacion di Aruba a crece cu 152%. Unda cu poblacion di regio Noord / Tanki Leendert a crece cu 214 %.
Pa medio di mas localidad di MAVO / HAVO / VWO, scolnan ta bay tin mas supervision di alumnonan na scol compara cu scolnan grandi. Y e situacion aki ta brinda miho oportunidad pa miho guia social y individual den formacion di e hobennan. Cual lo duna un miho resultado di puntonan na scol y preparacion den nan siguiente estudio. Un comunidad cu bon educacion ta conduci na un comunidad cu un bon bienestar, Eddy Ras ta duna di conoce.